Kesihatan Terjejas Kerana Rokok & Vape, Ramai Yang Jadi Mangsa! NGO Gesa Tindakan Sewajarnya Diambil!

Dalam diam ramai yang dah menjadi mangsa akibat penggunaan rokok, vape dan pods yang semakin popular dalam kalangan anak-anak remaja.
Kalau anda nak tahu, kerajaan telah membelanjakan RM2.92 bilion pada tahun 2004 bagi merawat tiga penyakit utama yang berkaitan dengan kanser paru-paru. Kos ini terus meningkat kepada RM6.21 bilion pada tahun 2020 dan ianya dijangka akan terus meningkat kepada RM8.77 bilion pada tahun 2030.

Jumlah ini jauh berbeza dengan hasil kutipan cukai tembakau yang berjumlah RM2.97 bilion pada tahun 2020.

Melihat kepada pertambahan kos yang semakin meningkat dan kesihatan rakyat terutamanya golongan muda semakin terjejas, NGO berharap tindakan yang sewajarnya dapat diambil oleh ahli parlimen bagi mengelakkan penularan penggunaan rokok, vape dan pods.
Sehingga kini dianggarkan kira-kira 4.8 juta rakyat Malaysia yang berusia 15 tahun dan ke atas adalah perokok. Bayangkanlah, trend ini semakin meningkat dan tidak menunjukkan sebarang penurunan sejak tahun 2016. Tak ke membimbangkan tu?
Kongsi pandangan dan respon korang terhadap isu ini dengan menjawab soal selidik yang telah disediakan.

Bahaya EVALI yang ramai tak tahu!
E-Cigarette and Vaping Products Associated Lung Injury atau lebih dikenali dengan nama EVALI merupakan satu penyakit yang muncul sejak 3 tahun lepas akibat daripada penggunaan rokok elektronik atau vape.
Nak tahu bahaya ke tak rokok elektronik ni, negara jiran seperti Thailand, Brunei dan Singapura telah mengharamkan penggunaan rokok elektronik atau vape (dasar total ban).
Di Malaysia pun dah ada kes EVALI walaupun masih ramai yang tak tahu. Menurut Dr Mohd Afiq Mohd Nor, Pakar Perubatan Kecemasan, Pusat Perubatan Universiti Malaya, beliau sendiri bersama pakar lain telah mengendalikan dua kejadian Kes EVALI dalam kalangan remaja.
Anda kena tahu kandungan yang terdapat di dalam cecair vape dan pods ni telah dibuktikan mengandungi ribuan bahan kimia yang berbahaya kepada tubuh badan dan lebih menakutkan lagi ada di antara bahan-bahan ini boleh menyebabkan kanser.
Netizen perlu lebih peka isu rokok & rokok elektronik!
Dah banyak perkongsian di media sosial berkaitan kesan penggunaan rokok elektronik. Namun, masih ramai yang ambil mudah. Baru-baru ini saudari Aleesya9898 di twitter berkongsi video seorang remaja yang dadanya ditebuk kerana penggunaan pods.

Pelbagai reaksi diberikan netizen, ada yang cakap dah berhenti, ada yang tak percaya dan ada juga yang berkongsi pengalaman anak-anak mereka jatuh sakit kerana asap rokok.

Justeru itu, tak hairanlah NGO menggesa tindakan yang sewajarnya diambil melalui pelaksanaan Generational Endgame(GEG) di bawah Rang Undang-Undang (RUU) Kawalan Produk Tembakau dan Merokok 2022 iaitu larangan pembelian, penjualan, pemilikan dan merokok termasuk rokok elektronik atau vape kepada Generasi yang lahir pada 1 Januari 2005.
Usaha ini penting bagi memastikan jumlah perokok turun kepada kurang daripada 5% menjelang tahun 2040  tercapai.


5 Kesilapan Besar Dalam Mendidik Anak

Bagi anak-anak yang tidak faham, mereka akan memberontak, membuat perangai dan macam-macam lagi sebagai tanda protes dan tidak puas hati. Sebaliknya, bagi ibu-bapa, itu adalah jalan yang terbaik.
Benar, ramai parents yang silap dalam hal ini. Sepatutnya mereka mendidik anak ikut cara Islam yang menyelitkan kaedah psikologi.

Kesilapan besar dalam mendidik anak untuk berdisiplin
Bila anak susah dikawal, memang menguji kesabaran, apatah lagi bila badan dah penat seharian bekerja di pejabat. Apa lagi, anda pun start membebel dan memarahi anak hingga menyebabkan suasana dalam rumah menjadi tegang. Anak-anak tidak bertegur sapa dan bermasam muka dengan anda.
1. Suka membebel
Tahukah anda, berleter adalah antara 5 kesilapan dalam mendidik anak?
Bagi ibu bapa, berleter adalah satu cara untuk melepaskan perasaan marah dan mengawal anak. Sebaiknya, tenangkan diri sebelum mula berleter kerana apabila anda tenang, anak pun akan tenang malah mudah dipujuk.

Biasanya, selepas membebel dan berleter, tangan akan singgah juga ke badan anak. Cukup-cukuplah, ada caranya untuk mendidik anak tanpa memukul, menjerit dan memekik.

Dan 4 lagi kesilapan yang perlu dielakkan adalah:
2. Suka membanding-bandingkan dengan adik-beradik
Sungguhpun lahir dalam rahim yang sama, namun semua anak-anak lain perangainya. 10 anak, 10 ragamnya. Ada yang mendengar kata, ada yang nakal dan ada yang kurang menonjol. Jangan jadikan kekurangan mereka sebagai isu untuk anda membandingkan antara satu sama lain apabila anda memarahi mereka.
3. Gunakan kekerasan fizikal untuk mengajar anak
Elak guna kekerasan dalam mendidik anak. Apabila ibu bapa gunakan kekerasan, mereka akan jadi pemarah dan kuat memberontak kerana menganggap ibu bapa sudah tidak sayangkan mereka lagi.
Lebih baik, berkomunikasi dengan lembut agar mereka tahu anda sebenarnya menyayangi mereka.
4. Jangan panjangkan kesalahan mereka
Bila anak membuat kesalahan, maafkan mereka dan lupakan apa yang terjadi. Jangan suka ungkit mengungkit di hadapan mereka kerana jiwa mereka sensitif dan mudah terluka. Jika dibiarkan boleh membawa kepada depresi.
5. Jangan terlalu mengharap
Bila anak jiran merai kejayaan atas kecemerlangan, anda pun mengharap anak anda cemerlang. Beri mereka ruang untuk menyerlah. Mungkin bukan sekarang, mana tahu dalam masa 5 tahun anak anda dapat memberi apa yang anda idamkan.
Apa pun,
Foto Kredit: mamanpourlavie.com
Ingatlah anak adalah anugerah terindah untuk anda. Jadi, ibu bapa perlu menunjukkan sikap positif pada anak-anak kerana mereka akan mengikuti perlakuan anda sepanjang pembesaran mereka.
Elak wujudkan ruang yang boleh memisahkan anda dan anak. Sebelum anda lakukan kesalahan di atas, letakkan tempat anda dalam situasi mereka. Antara jalan yang terbaik, ikutlah kaedah mendidik anak cara Islam dan cuba didik anak solat dahulu!
Sumber: parentingnation.in


“Ketagih Lebih Teruk Dari Ambil Dadah”- Ini 5 Sebab Kenapa Jangan Ajar Anak Minum Minuman Tak Sihat

Minuman bergas, sudah sedia maklum mengandungi kandungan gula yang tinggi. Walaupun ada sesetengah produk itu dilabelkan sebagai zero kalori tanpa gula dan diganti dengan pemanis tiruan.
Melalui perkongsian info dari Puan Mazliana Mazlan, terdapat beberapa sebab kenapa ibu bapa tidak digalakkan mengajar anak minum air bergas tinggi gula, tinggi pemanis, tinggi pewarna dan perasa tiruan. Jom baca info berguna ini!

Baca juga: Teknik Pantas Tenangkan Bayi ‘High Need’ & Sawan Tangis, Hanya Buat 4 ‘Steps’ Saja!
PADA AWAL USIA ANAK, AJAR RASA MANIS DARI SUMBER ASLI BUKAN PEMANIS TIRUAN
Gambar: Air gula bergas yang tak ada khasiat langsung untuk anak. Sucralose antara pemanis tiruan yang anak tak boleh ambil.

Anak-anak tak boleh minum air gula bergas macam ni tau. Bukan minuman untuk anak-anak. Tak ada yang baik pun, walau ia berlabel ‘pilihan lebih sihat’.

Yang banyak, hanyalah gula. Walau ditulis zero kalori tanpa gula dan diganti dengan pemanis tiruan, tetap ianya bukan untuk kita jadikan sebagai minuman anak-anak okay.
Gula ni, ketagih dia lebih teruk dari ambil dadah k*kain. Anak nanti tak suka dengan rasa tawar dan kurang manis, bila lidah diorang dah terlalu biasa sangat dengan makan minum manis.
Anak mudah nak reject nasi, taknak makan buah, tak pandang langsung sayur. Sebab deria rasa diorang hanya suka yang manis-manis je.
Sebab tu kita kena elakkan ajar anak makan yang manis-manis sangat, terutama di awal usia anak kenal makanan. Biar anak hanya kenal manis dari buah, sayur dan makanan segar.
INI SEBAB KENAPA HARUS JAUHKAN ANAK DARI MINUMAN BERGAS
Gambar: Cari air kelapa kalau anak cirit birit dan demam, elakkan air yang ini.
5 sebab kena elakkan anak-anak dari air bergas tinggi gula, tinggi pemanis, tinggi pewarna dan perasa tiruan.

Tambah berat badan anak, tinggi risiko obesiti.
Anak tak dapat nak appreciate rasa manis asli dari makanan manis semulajadi contohnya buah-buahan.
Asid fosforik dari air bergas hakiskan kalsium dari tulang, yang akan buatkan tulang anak tak kuat dan mudah patah.
Aspartame, pemanis tiruan yang banyak digunakan, beri kesan neurotoxin dan boleh rosakkan otak anak-anak.
Pewarna tiruan, contohnya pewarna karamel, sebagai salah satu bahan yang bersifat karsinogen, membawa kepada risiko kanser.

Sama-sama kita cuba ya. Moga anak tak pandang langsung air macam ni.
Sumber: Facebook Mazliana Mazlan


Ketahui 3 Kepentingan Tidur Awal Buat Si Manja, Ibubapa Perlu ‘Alert’!

“Biarlah anak-anak main dulu, nanti letih tidurlah dorang tu..”
Ini mungkin menjadi kebiasaan dalam perbualan ibubapa. Katanya, tak payah susah-susah nak suruh anak tidur awal, biarlah anak bermain dahulu dan nanti bila mereka letih, mereka akan tidur dengan sendirinya. Sebenarnya, tak boleh macam tu. Ibubapa perlu tahu bahawa pentingnya tidur yang cukup mengikut masa yang ditetapkan untuk anak-anak. Tambah pula yang masih kecil dan akan membesar tu, lagi lah penting.

TIDUR VS MAIN, ANAK PILIH MANA?
http://sleepschool.me/
Semakin banyak kajian tekankan kepentingan tidur untuk anak. Tidur dah jadi sama penting dalam memastikan kesihatan yang baik seterusnya memberi impak positif kepada mental dan perkembangan fizikal anak. Pukul berapa anak perlu tidur? Seawal jam 9 malam, paling lambat jam 10 malam. KENAPA?

KENAPA TIDUR AWAL PENTING?
1) Menggalakkan pertumbuhan
www.popsugar.com

Banyak hormon penting dihasilkan semasa tidur. 1 kitaran tidur sebenarnya ada beberapa peringkat tidur. Peringkat yang paling penting untuk penghasilan hormon penting growth hormone ni berlaku semasa peringkat tidur “deep sleep” non -REM. Ini berlaku pada peringkat awal malam. Kalau kekurangan growth hormone ni boleh menyebabkan pertumbuhan terbantut.
2) Boleh mempengaruhi berat
http://adenikematt.blogspot.my/
Tidur boleh bantu seimbangkan hormon ghrelin (rasa lapar) dan leptin (rasa kenyang).Bila tak cukup tidur, ghrelin naik, leptin turun. Kajian menunjukkan bila kanak kanak tak cukup tidur, mereka lebih craving kepada makanan yang tinggi lemak dan tinggi karbohidrat.
Kajian survey Malaysia (NHMS) yang terbaru tunjukkan 1 daripada 5 kanak kanak umur 6 bulan – 12 tahun ada masalah OVERWEIGHT dan OBESITI. Cuba check balik, malam malam cuti sekolah ni kita bawak anak masuk bilik tidur ke jenjalan bawak anak dinner kat luar malam malam?
3)Bantu boost immuniti dan fokus
http://www.dailymail.co.uk/
Tidur boleh hasilkan cytokines, protein yang badan perlukan untuk lawan jangkitan kuman, penyakit dan stress. Kanak kanak bawah 3 tahun yang kurang tidur <10 jam semalam selama 3 kali lebih berpotensi ada masalah hiperaktif. Ni bukan saya cakap tau. Ni kajian yang proven. Jom pastikan anak tidur awal tiap tiap malam.
giphy.com
*Oleh itu, amat penting sebenarnya untuk anda memastikan anak-anak mendapatkan tidur yang cukup. Hal ini kerana, dengan mendapatkan tidur yang cukup, mereka akan menjadi lebih sihat dan lebih fokus dalam pelajaran!
Sumber: Hazirah Ali Via Resipi Makanan Bayi Sihat


Ketahui 4 Jenis Bantuan Kecemasan Untuk Mangsa Lemas, Ikut Keupayaan Diri!

Lemas merupakan satu gejala berbahaya yang boleh berlaku kepada mangsa yang terlibat dengan persekitaran air yang boleh mendatangkan kecederaan yang serius. Apabila lemas keadaan yang berlaku, oksigen terhalang atau tersekat daripada memasuki saluran pernafasan akibat tenggelam dalam air.
Jadi anda yang melihat seseorang sudah lemas, pasti anda ingin menyelamatkan mangsa bukan? Akan tetapi ketahuilah bantuan yang sesuai dengan keupayaan diri kerana ditakuti anda juga turut menjadi mangsa lemas. Ikuti artikel ini dengan lebih lanjut.

Baca juga: 5 Persiapan Untuk Ibu Hamil Menghadapi Banjir, Pastikan Semua Dah ‘Standby’!

BANTUAN KECEMASAN MANGSA LEMAS

Sewaktu musim banjir ini, perkara yang paling dikhuatiri adalah kehilangan nyawa akibat lemas. Bantuan kecemasan yang betul kepada mangsa lemas boleh mengelakkan perkara itu.

Apakah perlu dilakukan jika terlihat ada mangsa sedang kelemasan di dalam air?
1. Nilai Tahap Bahaya

Perkara pertama yang anda harus lakukan sebelum membantu adalah menilai tahap bahaya. Nilai sama ada keadaan adalah selamat untuk anda masuk ke dalam air, dan anda mempunyai kemahiran yang mencukupi untuk membantu.
Jika keadaan air tidak selamat, atau anda tidak mahir berenang dan menyelamat, maka segera dapatkan bantuan. Boleh hubungi talian 999 untuk dapatkan panduan dan bantuan kecemasan dari anggota terlatih.

Sementara menunggu, cuba untuk mencapai mangsa dari tempat yang selamat, seperti bot atau pantai. Jika anda tidak dapat mencapainya, lemparkan mereka alat pelampung atau tali untuk membantu mereka tetap terapung.
2. Periksa Pernafasan

Setelah mangsa dikeluarkan dari air dan dapati tidak sedarkan diri, dongakkan kepala mangsa, periksa mulut dan salur pernafasan. Gunakan jari untuk mengeluarkan sebarang objek pepejal yang menyekat saluran pernafasan.
Palingkan mangsa ke posisi mengiring untuk mengeluarkan cecair yang berkemungkinan berada di dalam mulut, dan salur pernafasan. Lihat selama 10 saat. Jika mangsa tidak bernafas, mulakan prosedur CPR dengan segera.
Jika anda tidak terlatih dalam melakukan prosedur CPR, cuba cari sesiapa yang terlatih atau hubungi talian 999 untuk dapatkan panduan bantuan kecemasan dan CPR dari anggota terlatih melalui telefon.
3. Prosedur CPR Mangsa Lemas

Prosedur CPR adalah lebih berkesan dan selamat jika ia dilaksanakan oleh individu terlatih. Prosedur ini boleh menyebabkan kecederaan pada pelaksana dan mangsa jika dilakukan menggunakan teknik yang salah.
Berikut adalah ringkasan prosedur CPR:
-Berikan tekanan dada selaju 100 tekanan/minit.
-Kedalaman tekanan dada hendaklah lebih 5cm.
-Setiap 30 tekanan dada, buat 2 pernafasan mulut-ke-mulut/BVM (nisbah 30:2)
-Setiap pernafasan, hendaklah sekitar 1 saat
-Setelah CPR 2 minit periksa nafas dan nadi
-Sambung CPR jika masih tiada nafas atau nadi
-CPR sehingga bantuan tiba atau pesakit bernafas

Andai kata anda tidak berhasrat untuk melakukan pernafasan mulut-ke-mulut, langkau(skip) sahaja langkah itu. Hanya teruskan tekanan dada. Jika anda kepenatan, minta bantuan orang lain untuk sambung prosedur CPR.
4. Pantau Mangsa Setelah CPR

Setelah mangsa boleh bernafas sendiri, letak mangsa dalam posisi mengiring ke kiri. Pantau pernafasan mangsa sehingga mangsa sedar. Jika mangsa berhenti bernafas semula, maka mulakan semula prosedur CPR.
Mangsa yang telah berjaya diselamatkan perlu diselimutkan tubuhnya untuk mengelakkan mangsa mengalami hipotermia(suhu badan terlalu rendah). Mangsa juga perlu ditenangkan, diberi ruang dan tidak terlalu diganggu.

Tunggu hingga ambulans atau petugas kesihatan tiba. Mangsa lemas perlu diperiksa oleh doktor walaupun telah sedar dan bernafas sendiri. Ini kerana mangsa lemas boleh mengalami beberapa komplikasi. Pemeriksaan lanjut diperlukan.
Semoga bermanfaat!
Sumber: Facebook Kamarul Ariffin Nor Sadan


[VIDEO] Ketahui 4 Jenis Sakit Kepala Yang Pernah Anda Hadapi, Kena Jumpa Doktor Cepat!

Boleh dikatakan hampir semua pernah mengalami sakit kepala, walaupun sakit kepala ini tidaklah serius, namun jika dibiarkan berlarutan akan mengganggu aktiviti harian. Mungkin selama ini ada yang menganggap sakit kepala sahaja mesti disebabkan rasa pening atau pusing.
Satu perkongsian yang dimuat turun oleh pengguna Tiktok @byeiramahirah mengenai 4 jenis sakit kepala. Jom ikuti artikel ini untuk mengetahui dengan lebih lanjut.

Baca juga: 8 Perkara Kena Jauhkan Daripada Bayi Baru Lahir, Mak Ayah Kena ‘Alert’!
4 JENIS SAKIT KEPALA
Berikut adalah 4 jenis sakit kepala:

1. Sinus

Sakit di sekitar mata, tulang pipi, dahi dan batang hidung. Sakit lebih teruk dengan baring mengiring, bergerak secara mengejut dan pergerakan. Berlaku akibat jangkitan dan perubatan tekanan udara dalam rongga sinus.
2. Tension

Sakit di hadapan kepala, terasa seperti kepala diikat dan dihimpit. Aktiviti fizikal tidak membuat sakit bertambah teruk. Berlaku akibat stress, kurang air dan otot tegang.
3. Migrain

Sakit berdenyut di sebelah kepala dengan tekanan di belakang mata, loya dan mata kabur. Sakit lebih teruk dengan pergerakan dan aktiviti fizikal. Sensitif dengan cahaya terang dan bunyi bising.
4. Cluster

Sakit di sebelah muka, kepala dan mata. Baring membuatkan sakit bertambah teruk. Berpunca dari hidung atau air mata tersumbat.
Bila anda perlu jumpa doktor untuk rawatan segera untuk masalah sakit kepala ini.
– Sakit kepala secara mengejut dan sakit sakit
– Kanak-kanak sering mengadu sakit kepala
– Sakit kepala dengan gangguan penglihatan, keliru, hilang keimbangan tubuh dan pertuturan.
– Sakit kepala dengan rasa kebas dan lemah
– Sakit kepala dengan demam, sawan atau pengsan
– Sakit kepala dengan tengang di tengkuk dan ruam
VIDEO PENUH

 @byeiramahirah
4 JENIS SAKIT KEPALA #sakitkepala #migrain #tiktokmalaysia #fypmalaysia #sebarkankebaikan
 ♬ original sound – Ikmal Alif – Ikmal Alif

Sumber: Tiktok byeiramahirah


5 Jenis Makanan Yang Tidak Sihat Untuk Kanak-kanak. Jauhi! Hindari!

Makanan Yang Tidak Sihat Untuk Kanak-kanak
Setiap ibubapa menginginkan anak mereka membesar dengan sihat. Salah satu faktor anak-anak membesar dengan sihat adalah pemakanan. Namun, kini terdapat pelbagai jenis makanan yang tidak sihat lebih-lebih lagi jenis makanan segera atau Instant Food atau Fast Food!
Golongan dewasa tentulah faham yang makanan sihat itu terdiri daripada bahan-bahan segar seperti ayam, ikan, salad dan sayuran hijau. Buah-buahan segar pula digunakan sebagai pencuci mulut atau pembuka selera. Keadaan berlaku sebaliknya kepada kanak-kanak. Mereka menganggap makanan sedemikian sebagai jijk, membosankan, hambar dan lebih teruk ia dianggap sebagai racun!

Keadaan inilah yang menyebabkan kanak-kanak berperang dengan makanan dan isu ini adalah sangat mengecewakan.  Namun adalah penting terutamanya ibu bapa menjadi contoh terbaik menggalakkan pemakanan sihat. Yakinlah, bahawa suatu hari nanti, anak anda akan berterima kasih kepada anda kerana menyuapkannya dengan makanan yang sihat.
Saban hari, terlalu banyak makanan yang nampak lazat tetapi pada hakikatnya makanan tersebut mengandungi nilai pemakanan yang kecil berbanding pengawet, gula dan lemak yang digunakan.

Namun, bagaimana anda boleh tahu makanan yang boleh dielakkan ?

Untuk membantu anda membuat keputusan, terdapat 5 senarai makanan yang perlu dielakkan tetapi lazim diberi kepada kanak-kanak di Malaysia sama ada bersarapan, makan tengahari, makan malam atau makanan ringan.
Periksa kandungan gula dalam bijirin semasa sarapan pagi
1.     Bijirin untuk Sarapan Pagi
Tidak dinafikan, apabila tiba waktu bersarapan, bijirin menjadi salah satu pilihan ibubapa di Malaysia untuk anak-anak bersarapan. Setiap hari kita dimomokkan di televisyen dengan iklan-iklan bijirin yang dimakan bersama susu dan sebagainya. Bijirin sememangnya mensasarkan kanak-kanak kerana golongan itu mudah dipengaruhi. Ditambah pula dengan pembungkusan yang menarik dan berwarna-warni. Hakikatnya, kuantiti gula yang digunakan amatlah melebihi keperluan bagi seorang kanak-kanak.
Jauhi burger dan daging proses yang lain
2.     Daging Proses
Ya, daging proses memang cepat untuk disediakan. Cuma keluarkan dari peti sejuk, dinyahbeku kemudian goreng dan siap untuk dimakan. Namun tidak kita perasan bahawa makanan ini sebenarnya ibarat span menyerap minyak masak yang digunakan semasa menggoreng ditambah lagi dengan pengawet digunakan. Ini akan meningkatkan lagi risiko sakit jantung dan lebih teruk lagi kanser. Kesannya tidaklah drastik tetapi jangka masa panjang.
“French Fries” tidak bagus untuk kesihatan
3.     Kentang Goreng
Tiada cara lain mengelakkan makanan ini sekiranya memang sudah tersenarai dalam makanan mingguan anak-anak anda. Namun masalah sebenar adalah apabila member anak-anak kentang  goreng setiap kali makan. Kentang goreng tidak menyediakan nilai nutrisi kepada anak-anak, sebaliknya kandungan lemak dan garam yang amat tinggi!
Makan pizza kerana malas masak tidak sepatutnya berlaku
4.     Pizza
Dibandar, khususnya Kuala Lumpur, makanan segera seperti pizza ini tidak asing lagi. Ibubapa yang penat seharian bekerja memlilih untuk menghubungi pizza dan menunggu ianya sampai di depan rumah. Namun ia sememangnya tidak sihat kerana pengawet disamping lemak dan kalori yang tinggi.
Foto Kredit: huffingtonpost.com
5.     Snek & Makanan Ringan
Kebanyakan makanan jenis ini dihasilkan dengan tepung yang diproses kemudian ditambah pengawet, pewarna, perasa sintetik dan minyak yang boleh menyebabkan tahap kolestrol yang tinggi.  Oleh hal yang demikian, amatlah tidak digalakkan sama sekali untuk memberi anak-anak anda memakan snek seperti ini
Kesimpulannya, sekiranya anda memahami cadangan sebenar, adalah dijamin anak anda akan berasa dan menikmati hidup yang lebih sihat pada masa akan datang.


Ketahui 5 Perkara Persiapkan Emosi & Adab Anak Lelaki Sebelum Remaja

Setiap ibu bapa mempunyai impian memiliki anak yang bijak dan rajin. Namun begitu, sebelum mereka remaja usaha dalam mendidik anak-anak perlu dibuat sejak mereka kecil lagi. Dalam masa yang sama, cara mendidik anak lelaki dan anak perempuan adalah berbeza.
Mendidik anak ketika mereka tengah membesar bukanlah suatu tugas yang senang. Ia memerlukan kekuatan mental dan fizikal ibu bapa dalam memastikan anak-anak menjadi insan yang berguna.

Baca juga: 4 Rutin Positif Perlu Buat Setiap Pagi, Baru Hari Akan Bahagia!
5 PERKARA PERSIAPKAN EMOSI DAN ADAB ANAK LELAKI
1. Ajar kawal emosi marah

– Supaya marahnya tak keterlaluan.
– Supaya marahnya tak merosakkan.
– Supaya marahnya tak meninggalkan dendam.
2. Ajar luah perasaan dengan cara yang selamat
Ianya okey untuk meluahkan perasaan asalkan:

– Dengan cara yang selamat.
– Tidak merosakkan.
– Tidak mencederakan diri sendiri.
3. Ajarkan empati dan memahami perasaan mak ayah dan adik beradik

– Supaya anak belajar memahami.
– Supaya anak pandai baca emosi.
– Supaya anak tahu membaca situasi.
4. Ajarkan anak tentang belas ihsan dan kasih sayang

– Supaya mereka belas ihsan pada kita.
– Supaya mereka lebih bertanggungjawab.
– Supaya mereka sensitif dengan keadaan keluarga.
5. Ajarkan anak lelaki sifat ringan tulang
Supaya anak remaja kita menjadi anak lelaki yang:

– Tak berat tangan untuk menolong.
– Tak menjadi beban pada keluarganya kelak.
– Berkhidmat pada ibu bapa walaupun sudah berkeluarga.
Sumber: Facebook Taufiq Razif


Ketahui 5 Tanda ‘High Functioning Anxiety’, Nampak Baik Dari Luar Tapi Di Dalam Lain…

‘High Functioning Anxiety’ adalah kecemasan yang mendorong seseorang untuk melangkah lebih maju dalam hidupnya. Keadaan ini mungkin membuat penderitanya terlihat baik daripada luar, namun sebenarnya tak baik di dalam. Selain itu, kecemasan ini dapat memberi impak positif pada sebahagian orang. Bukannya diam dalam ketakutan, kecemasan yang dirasakan justeru mendorong mereka untuk bergerak lebih maju dalam hidupnya.
Terdapat 5 tanda ‘High Functioning Anxiety’ yang telah dikongsikan oleh pengguna Tiktok yang dikenali sebagai @homeomedbangi.

Baca juga: Cara Simpan Bahan Basah Hingga 4 Hari, Sesuai Untuk Berkhemah

5 TANDA HIGH FUNCTIONING ANXIETY
Selalunya kita nampak orang yang ada anxiety ini selalunya ada kesukaran untuk bekerja ataupun sentiasa rasa sedih setiap masa. Tapi tahu tak orang yang ada ‘High Functioning Anxiety’ boleh melakukan kerja dengan sangat cekap, selalu datang ‘on time’ dan nampak tersusun.

Antara tanda-tanda ‘High Functioning Anxiety’ ialah:

1. Seorang yang ‘detail’ dan ‘perfectionist’

Dia sangat suka rutin dan dia rasa kalau dia tak buat rutin tersebut dia rasa mengalami masalah besar.
2. Sukar untuk cakap ‘TAK’

Dia seorang yang sukar untuk bercakap ‘TAK’ kepada semua benda tapi dia bukan seorang bercakap ‘YES’. Dia rasa kalau dia cakap ‘TAK’, dia akan rasa orang itu tak suka kat dia.
3. Kerap menyalahkan diri

Kerap salahkan diri pada setiap permasalahan kecil. Pada masa orang lain mungkin kesalahan itu sangat kecil tetapi kesalahan kecil itu adalah sangat besar bagi dia.
4. Sentiasa memerlukan ‘Reassurance’

Contoh dia ada idea sendiri ataupun ada pendapat sendiri tapi dia tak ada keyakinan untuk bercakap atau bersuara dan memerlukan ‘in put’ daripada orang lain untuk pastikan idea dia jalan.
5. Masalah ‘Self-Confidence’

Dia ada masalah ‘Self-Confidence’ walaupun dia tahu dia boleh buat benda tersebut. Contoh macam selalu kena buat ‘presentation’ ataupun dia kena buat ‘speech’ kat depan walaupun dia kena ‘panic attack’ dia akan tetap buat ‘presentation’, ‘speech’ dengan elok.
VIDEO PENUH

 @homeomedbangi
5 Tanda High-Functioning Anxiety  #homeomed #homeomedbangi #homeomedshare #homeopathybangi #anxiety #gerd #gastrik #foryou #fypmalaysia🇲🇾
 ♬ Pieces (Solo Piano Version) – Danilo Stankovic

Sumber: Tiktok homeomedbangi


7 Tips Bercakap Dengan Anak, Dengan Cara Yang Betul!

Tips Bercakap Dengan Anak
Ada anak pendiam, ada anak yang petah dan banyak bercakap. Yang petah pun boleh jadi kurang bercakap. Kadang-kadang, kita tidak tahu apa puncanya.
Kadang-kadang, ibu-bapa juga cakap dengan kasar. Atau mesejnya tidak jelas. Bagi anak yang mula belajar bercakap, mereka perlu masa. Ikuti 7 tips bercakap dengan anak yang mudah ini.

Mari kita soroti apakah tips bercakap dengan anak yang paling efektif.
1. Kalau bercakap dengan anak, jangan tergesa-gesa
Jangan lekas bosan dengan anak, nanti dia bosan dengan kita pula

Pernahkah kita sebagai ibu-bapa tidak tahan kerana anak lambat sangat menghabiskan ayat? Mesti rasa kurang sabar bukan?

Sepatutnya, kita mesti tunggu beberapa saat selepas anak selesai bercakap sebelum anda mulakan bicara. Cakap perlahan-lahan dan intonasi mesti dalam keadaan relaks.
Ia lebih efektif daripada terus mengkritik anak tanpa mengetahui apa puncanya. Tentunya nasihat ibu-bapa seperti “Perlahan sikit!”, “Cuba sekali lagi!” tidak akan diendahkannya.

2. Biarkan anak bercakap secara bebas
Dengarkan sahaja apa yang anak mahu perkatakan

Bebas bukan bermakna boleh cakap sesuka hati. Perkataan larangan seperti ‘bodoh’, ‘babi’, ‘sial’ jangan sesekali terpacul dari mulut ibu-bapa. Anak akan ikut apa yang keluar dari mulut ibu-bapa mereka.
Bebas disini bermakna berikan anak-anak kebebasan untuk menterjemah idea sendiri dan meluahkan perasaan yang terbuku dalam hati. Ibu-bapa jangan terlalu memaksa anak menjawab soalan mereka pada masa itu juga. Cuba sesekali komen apa yang anak perkatakan.

3. Gunakan mimik muka (facial expression) dan bahasa badan (body language)
Ikhlaskan hati, ‘join’ aktiviti anak-anak
Bagaimana anak mahu tahu yang ibu-bapa mereka betul-betul mendengar cerita mereka? Tentulah dengan ‘facial expression’ dan ‘body language’ yang tidak dibuat-buat.
Elakkan dari mengangguk-angguk sahaja sambil memegang telefon bimbit dan melayari Facebook. Dengar apa mesej yang anak mahu sampaikan.

4. Berikan 100% perhatian bila anak bercakap
Jangan sesekali bergaduh depan anak-anak
Setiap hari, minimum 10 minit, berikan perhatian yang tidak berbelah bagi pada anak. Layan mereka seadanya, bukan hanya sekadar layan bagai tiada perasan. Diakui, ibu-bapa penat selepas kerja dan mahukan rehat.
Pada waktu ini, biarkan anak lakukan apa yang dia minat. Biarkan dia menjadi kapten dan kita ikut segala arahannya. Percayalah, saat-saat manis ini akan segar dalam minda anda sehingga tua nanti.
Biarkan anak bercakap dengan penuh semangat sambil dia mengetahui ibu-bapanya ‘enjoy‘ dengan aktiviti tersebut. Apabila anak rasa selesa, barulah mereka akan mula bercakap banyak dengan ibu-bapa mereka sendiri.

5. Ajarkan ambil giliran untuk bercakap
Biarkan anak berguling dan bergumpal, tapi hormat orang lain
Apabila ada ramai anak (lebih dari satu), kita sebagai ibu-bapa runsing apabila masing-masing mahu bercakap. Apabila seorang lagi tidak dilayan, yang seorang lagi akan marah. Anak-anak suka berkongsi, dengar dari kedua-duanya sekali pada satu-satu masa. Lucu tetapi meriah!.

6. Lihat kembali cara kita bercakap dengan anak
Ajar anak berkelakuan baik dan patuhi arahan ibu-bapa
Sorot kembali, bilakah waktu kita beri arahan, mereka benar-benar dengar? Tentu kita akan terkenang, “Oh, bila kita cakap macam ni, baru dia dengar”. Sekali lagi, kurangkan kritik dan soalan paksaan untuk anak. Gunakan bahasa mudah yang dia mahu dengar.

7. Terima anak seadanya
Sayangi anak walau apa jua keadaannya
Apa-apa pun, terima anak kita seadanya. Berikan sokongan penuh pada mereka dalam apa jua minat dan hobinya. Kalau bukan ibu-bapa yang mahu menyokong, siapa lagi?
Sumber: Barry Guitar, Ph.D. and Edward G. Conture, Ph.D.


Ketahui Apa Itu Taharah & Bila Patut Anda Buat, Takut Tak Sah Ibadah!

Anda tahu apa itu Taharah? Menurut Jabatan Mufti Negeri Perlis, dari sudut bahasa, kalimah al-Taharah bermaksud bersih dan suci dari kotoran-kotoran. Dari sudut syara’ pula ia bermaksud bersih dari hadas atau kotoran najis.
Kita sebagai manusia, kadang-kadang alpa dan kurang cakna mengenai ilmu bersihkan diri daripada kotoran najis ini. Tanpa sedar ibadah kita telah menjadi tidak sah.

Oleh itu, kita perlu sentiasa perbaiki diri untuk menjadi seorang Muslim lebih baik. Ilmu itu perlu sentiasa dicari, ‘tuntulah ilmu sampai ke negeri China.’
Baca juga: Semangat Perpaduan Malaysia Terbukti, Dr Zulkifli Jelaskan Makanan Gurdwara Sahib Boleh Dimakan Oleh Orang Islam

KETAHUI APA ITU TAHARAH

Mari selami perkongsian daripada Ilham Media mengenai bab taharah ini. Sama-sama kita perbetulkan apa yang silap dan sentiasa belajar untuk menjadi muslim yang lebih baik.
Kadang kesian tengok orang tak tahu langsung bab taharah ni. Bila diajar lagi melenting, ini paling kesian.
ANTARA KEADAAN PERLU UNTUK BERTAHARAH

1. SELUAR DALAM KENA KEPUTIHAN
Seluar dalam terkena keputihan, masuk sekali dalam mesin basuh, putar semua sekali dengan baju baju lain. Baju anak baju suami semua campur. Sepatutnya kena cuci dulu keputihan tu bagi bersih sampai hilang bau, warna dan rasa.
2. MEMAKAI PAD JENIS KAIN
Pakai clothpad (pad jenis kain). Cuci cuci sikit sampai dah tak banyak darah. Kemudian campak sekali dalam mesin bersama pakaian lain. Tak boleh ye kalau masih ada kesan darah.
Masih jelas warna darah walaupun setompok pun, ia tetap najis. Darah ialah najis. Kalau nak campak sekali dalam mesin tu kena cuci bersih sampai hilang bau, warna dan rasa.
3. SELUAR BAJU ANAK TERKENA NAJIS
Seluar baju anak terkena sikit sikit najis campur je terus masuk mesin basuh. Zetttt masuk mesin basuh campur segala pakaian. Maka bernajislah seluruh pakaian.
Sama step, kena cuci guna air mengalir dulu dan hilangkan semua kesan. Hilang bau, warna dan rasa.

4. ANAK TERKENCING MERATA
Anak terkencing merata dalam rumah, ambil mop, lap. Settle. Sedangkan perbuatan dia menyebabkan najis tu merebak-rebak sebab ain nya belum disingkirkan.
Ingat ya, najis ni kena singkirkan ain dulu, kemudian baru boleh tuang air mutlak, dan baru boleh mop. Dekat sekolah ustaz ajar dah bab cuci najis ni. Saya masih ingat dengan jelas.
5. PUSING MERATA DALAM PUSAT BELI-BELAH
Berjalan merata pusing mall, masuk waktu solat terus ambil wudhuk tak check dulu kalau kalau ada air wadi atau keputihan. Belasah je ambil wuduk terus solat.
Ada juga jenis lepas pakai kain telekung dia buka panty dalam surau tu juga. Najis masih ada di kemaluan. Tak sah solat sebab solat bawa najis.
Pastikan check dulu dan cuci jika ada apa apa kesan di seluar dalam. Sebaiknya pakailah pantiliner, senang buang saja dan bersihkan kemaluan sebelum ambil wuduk.
APA AKIBATNYA?
Bila seluruh pakaian menjadi najis, dipakai pula bawa solat. Apa akibatnya pada ibadah kita? Tapi ada juga mesin basuh ‘patuh syariah’. Jadi boleh refer orang yang lebih arif bab mesin basuh ini ya.
FAHAMAN MENGENAI NAJIS
– APA ITU NAJIS?

Bila sebut najis, kita faham tahi je. Sedangkan najis termasuklah air kencing, air liur basi, dan banyak lagi. Najis ada banyak jenis sebenarnya masa sekolah dalam subjek pendidikan Islam dah belajar.

Mughalazah
Mutawasitah
Mukhafafah

Ada pengkelasan nya.
KALAU KHILAF, TUNTUTLAH ILMU

Khilaf.
Ada pendapat kata sah pakaian dibuat solat bila basuh dengan mesin basuh walaupun bercampur najis (najis yang sedikit seperti mazi dan seumpamanya, jangan tahik stoko sudoh), kerana air untuk membasuh itu “didatangkan” dan “dilalukan” serta “dibilaskan” selama 3 kali. Dan air itu lalu masuk dan keluar dari mesin, dan bukan menakung air.
Ada pendapat lain kata tidak sah selagi tidak “dibilas” secara manual, orang tranung kata bilas atau jirus air lalu. Hukum basuh baju dengan mesin basuh ni hukum muasoroh, hukum yang baru dan tiada pada zaman nabi.
Fuqoha’ telah jawab perkara ni dan berlaku khilaf. Bila khilaf, ianya rahmat kepada umat Islam. Melainkan khilaf itu terjadi pada zaman sahabat, meninggalkan khilaf itu lebih baik dan terima yang sedia ada.
Dalam bab basuh baju dengan mesin, tak ada masalah. Bilas manual lebih molek, kalau lupa bilas manual pun, masih sah. Doksoh bimbang neh..
Berat ke Islam ni? Tak berat.. Kita saja yang suka ambil ringan.
Tak tahu, belajar. Ramai saja yang boleh ajar. Sebab tu kan dalam Islam ni tugas suami didik isteri. Kalau suami tak tahu, suami pergi belajar atau izinkan isteri pergi belajar… Wallahu a’lam.
Sumber: Facebook Ilham Media


Ketahui Bila Waktu Bertakbir Bagi Hari Raya Aidiladha & Jenis-Jenis Takbir

Nampaknya esok umat Islam seluruh dunia akan menyambut Hari Raya Aidiladha atau Hari Raya Korban. Hari Raya Aidiladha juga adalah bagi memperingati peristiwa Nabi Ibrahim dan inilah masanya umat Islam menunaikan Haji. Namun berbeza ibadah Haji pada tahun ini kerana kita berdepan dengan wabak pandemik yang menghadkan jumlah jemaah di Mekah.
Buat kita yang berada di rumah kerana tidak dapat beraya seperti tahun-tahun sebelum ini, penting juga untuk kita ambil tahu tentang waktu takbir Aidiladha dan jenis-jenis takbir yang membezakan dengan Hari Raya Aidilfitri.

Baca juga: Penghapus Dosa Setahun Lalu & Akan Datang, Kelebihan Puasa Arafah
BILA WAKTU BERTAKBIR BAGI HARI RAYA AIDILADHA?

Soalan:

Assamualaikum. Bilakah waktu bertakbir bagi Hari Raya Aidiladha? Adakah sama seperti Hari Raya Puasa atau terdapat perbezaan antara keduanya? Terima kasih.
Jawapan:
Waalaikumussalam wbt, Alhamdulillah segala puji dan syukur kami panjatkan kepada Allah SWT. Selawat dan salam kami ucapkan ke atas junjungan besar Nabi Muhammad SAW, para isteri dan keluarga baginda, para sahabat, seterusnya golongan yang mengikuti jejak langkah baginda sehingga Hari Kiamat.
Firman Allah Taala:
وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ
Maksudnya: “Dan juga supaya kamu cukupkan bilangan puasa (sebulan Ramadan), dan supaya kamu membesarkan Allah kerana mendapat petunjukNya, dan supaya kamu bersyukur.”
Surah al-Baqarah: 185
Bertakbir semasa hari-hari raya adalah syiar yang disunatkan kita melaksanakannya. Namun begitu, terdapat perincian dan perbezaan antara takbir pada Hari Raya Aidiladha dan Hari Raya Aidilfitri. Berikut kami nyatakan kaifiat dan perbezaan antara keduanya.
Jenis-Jenis Takbir Raya

Ulama membahagikan takbir raya kepada dua jenis; Takbir Mursal dan Takbir Muqayyad.
1.Takbir Mursal
Ia juga disebut Takbir Mutlak, kerana perlaksanaannya tidak terikat dengan waktu solat. Justeru, apabila tenggelam matahari pada malam Hari Raya Aidiladha dan Hari Raya Aidilfiri sehingga takbiratulihram Solat Hari Raya, kita disunatkan untuk bertakbir sepanjang masa. Para ulama menetapkan bahawa perlaksanaan Takbir Mursal bagi Hari Raya Aidilfitri lebih ditekankan berbanding Hari Raya Aidiladha.
2.Takbir Muqayyad
Perlaksaanan takbir ini terikat dengan perlaksanaan solat-solat maktubah (solat fardhu lima waktu). Oleh itu, apabila masuk waktu bertakbir Hari Raya Aidiladha, kita disunatkan untuk bertakbir selepas setiap kali solat fardhu. Takbir Muqayyad ini hanya berlaku bagi Hari Raya Aidiladha dan tidak disunatkan pada malam Hari Raya Aidilftri melainkan Takbir Mursal sahaja yang juga lebih ditekankan bagi Aidilfitri.[1] Daripada Ali dan Ammar R.Anhuma bahawa Rasulullah SAW:
كَانَ يُكَبِّرُ مِنْ يَوْمِ عَرَفَةَ صَلَاةَ الْغَدَاةِ وَيَقْطَعُهَا صَلَاةَ الْعَصْرِ آخِرَ أَيَّامِ التَّشْرِيقِ
Maksudnya: “Baginda SAW sentiasa bertakbir pada Hari Arafah selepas solat al-Ghadah (Subuh) dan menghentikan selepas solat Asar hari terakhir bagi Hari-Hari Tasyriq.” – Riwayat al-Hakim (no. 1111) dengan sanad yang sahih.
Takbir ini hendaklah dilakukan secara jahar (bacaan nyaring) sebagai syiar kaum Muslimin. Rujuk al-Mu`tamad fi al-Fiqh al-Syafie (1/559) oleh Syeikh Muhammad al-Zuhaili & al-Taqrirat al-Sadidah (hal. 347).
Waktu Bertakbir

Seperti mana yang dinyatakan sebelum ini, terdapat perbezaan waktu bertakbir bagi Hari Raya Aidiladha dan Hari Raya Aidilfitri. Kaifiat berikut kita peroleh daripada perbuatan Nabi SAW dan para sahabat, seterusnya diwarisi kepada generasi ulama seterusnya.
1.Hari Raya Aidiladha
Waktunya Takbir Muqayyad bagi Hari Raya Aidiladha bermula pada waktu Subuh Hari Arafah dan berterusan sehingga tamat waktu Asar pada Hari Tasyriq yang ketiga. Ertinya, apabila masuk waktu Subuh 9 Zulhijjah, disunatkan bagi orang yang tidak pergi menunaikan haji untuk bertakbir setiap kali selesai menunaikan solat fardhu sehinggalah waktu Asar 13 Zulhijjah, menjadikan waktu bertakbir itu 5 hari 4 malam.
Adapun bagi mereka yang menunaikan haji, mereka hanya disunatkan untuk bertakbir bermula gelincirnya matahari, yakni masuk waktu Zuhur Hari Raya Aidiladha (10 Zulhijjah) sehingga terbitnya fajar sadiq, yakni masuk waktu Subuh pada 13 Zulhijjah. Namun sekiranya mereka sudah selesai bertahallul yang kedua, maka mereka boleh bertakbir sehingga waktu Asar, sama seperti orang lain.
2.Hari Raya Aidilfitri
Waktunya Takbir Mursalnya bermula selepas terbenamnya matahari pada malam raya, yakni masuk waktu Maghrib 1 Syawal sehinggalah takbiratulihram bagi solat Hari Raya Aidilfitri. Kami nukilkan juga ibarat daripada kitab Sabila al-Muhtadin (hal. 57) oleh Syeikh Muhammad Arsyad al-Banjari:
“Takbir [bagi orang] yang tiada mengerjakan pekerjaan haji mula-mula daripada Subuh Hari Arafah yaitu yang kesembilan [Zulhijjah] hingga Asar kesudahan Hari Tasyriq.”
Kedua, daripada ibarat kitab Kifayah al-Muhtadi (hal. 103) oleh Syeikh Muhammad Nur bin Muhammad bin Isma’il al-Fathani:
“Kemudian daripada sembahyang Subuh Hari Arafah hingga kemudian daripada sembahyang Asar yang ada ia akhir Asar daripada segala Asar Hari Tasyriq yang tiga.”
Ketiga, kitab Bughyah al-Tullab (hal. 233) oleh Syeikh Daud bin Abdullah al-Fatani, seorang alim Nusantara, seperti berikut:
“Dan Takbir Muqayyad itu pada hari raya Adha jua maka dimulai daripada Subuh Hari Arafah bagi orang yang lain daripada orang Haji hingga akhir Asar Hari Tasyriq.”
Sighah Takbir

Kita disunatkan untuk bertakbir pada Hari Raya Aidiladha dan Aidilfitri mengikut sighah atau lafaz yang warid daripada Rasulullah SAW, para sahabat ridhwanullah alaihim, dan yang diterima dan diamalkan oleh para ulama zaman berzaman. Antara lafaz yang masyhur adalah:
Daripada Saiyiduna Ibn Abbas R.Anhuma bahawa dia bertakbir bermula Subuh Hari Arafah sehingga akhir Hari Nafar, dan tidak pada waktu Maghrib, tiga kali dengan lafaz berikut:
اللهُ أَكْبَرُ اللهُ أَكْبَرُ اللهُ أَكْبَرُ وَلِلَّهِ الْحَمْدُ اللهُ أَكْبَرُ وَأَجَلُّ اللهُ أَكْبَرُ عَلَى مَا هَدَانَا
Rujuk Sunan al-Kubra oleh al-Baihaqi (no.6280)
Imam al-Nawawi menyebut dalam al-Majmu’ Syarh al-Muhadzdzab (2/81) bahawa Syeikh Ibn Sibagh, pengarang kitab al-Syamil bahawa tiada masalah untuk bertakbir dengan cara kebiasaan manusia, sebanyak tiga kali, seperti lafaz berikut[3]:
اللَّهُ أَكْبَرُ اللَّهُ أَكْبَرُ اللَّهُ أَكْبَرُ لَا إلَهَ إلَّا اللَّهُ وَاَللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ
Maksudnya: “Allah Maha Besar, Allah Maha Besar, Allah Maha Besar, Tidak ada sembahan yang benar melainkan Allah, dan Allah Maha Besar, Allah Maha Besar dan untuk Allah segala pujian.”
Disunatkan untuk ditambah selepas itu lafaz berikut:[4]
اللَّهُ أَكْبَرُ كَبِيرًا وَالْحَمْدُ لِلَّهِ كَثِيرًا وَسُبْحَانَ اللَّهِ بُكْرَةً وَأَصِيلًا لَا إلَهَ إلَّا اللَّهُ وَلَا نَعْبُدُ إلَّا إيَّاهُ مُخْلِصِينَ لَهُ الدِّينَ وَلَوْ كَرِهَ الْكَافِرُونَ لَا إلَهَ إلَّا اللَّهُ وَحْدَهُ صَدَقَ وَعْدَهُ وَنَصَرَ عَبْدَهُ [ وَأَعَزَّ جُنْدَهُ ] [5] وَهَزَمَ الْأَحْزَابَ وَحْدَهُ لَا إلَهَ إلَّا اللَّهُ وَاَللَّهُ أَكْبَرُ [ اللَّهُ أَكْبَرُ وَلِلَّهِ الْحَمْدُ]
Maksudnya: “Allah Maha Besar dengan sebenar-benar Kebesaran-Nya, dan pujian bagi Allah sebanyaknya. Maha suci Allah di waktu pagi dan petang. Tiada Tuhan melainkan Allah dan tidaklah kami menyembah melainkan-Nya dengan tulus ikhlas menuruti Agama-Nya, sekalipun dibenci oleh orang kafir. Tiada Tuhan melainkan Allah sahaja. Dia membenarkan janjinya, membantu hambanya dan memuliakan tenteranya serta mengalahkan pakatan tentera Ahzab secara bersendirian. Tiada Tuhan melainkan Allah. Allah Maha Besar, Allah Maha Besar dan bagi Allah segala pujian”
Kesimpulan

Waktu takbir Hari Raya Aidiladha dan Hari Raya Aidilfitri adalah berbeza antara satu sama lain. Namun tujuannya adalah sama daripada satu sudut yakni mengagungkan Allah SWT pada hari-hari yang kita digalakkan oleh Syarak untuk merayakannya. Inilah syiar dan simbol agama kita yang hendaklah kita sungguh-sungguh meraikannya sebagai tanda komitmen dan kepatuhan kita kepada Tuhan yang Esa.
Sumber: Pejabat Mufti Wilayah Persekutuan


Ketahui Bila Waktu Paling Ditunggu Syaitan Untuk Kuasai & Sesatkan Manusia

Syaitan ini merupakan musuh manusia yang terang lagi jelas. Allah menceritakan akan kewujudan syaitan yang sentiasa menjadi musuh nombor satu kepada manusia.
Melalui perkongsian yang dibuat oleh Wawa Shauqi, terdapat beberapa waktu yang paling ditunggu oleh syaitan untuk menguasai dan menyesatkan manusia. Malah, ada tiga jenis nafsu manusia yang boleh ‘menggembirakan’ syaitan untuk melaksanakan kerja-kerja mereka. Jom, ikuti penjelasan lanjut di bawah.

Baca juga: 3 Amalan Kejar Pahala Pada Hari Asyura’ (10 Muharram) Yang Boleh Dilakukan
SYAITAN MUSUH NOMBOR SATU KEPADA MANUSIA

“Kalau manusia memilih taqwa, maka taqwanya melebihi malaikat.

Tapi kalau manusia pilih untuk ikut cakap nafsu, dia boleh bertindak lebih teruk dari binatang.”
Nauzubillah.
Itu peringatan dari Puan Ainizal Abdul Latif dalam satu program tadabbur. Kita kena sentiasa berhati-hati, sebab syaitan tu sentiasa menanti waktu yang sesuai untuk take over nafsu kita.
BILA WAKTU PALING DITUNGGU SYAITAN UNTUK KUASAI & SESATKAN MANUSIA?
Gambar hiasan: SentiasaPanas.
Bila waktu-waktu yang paling ditunggu syaitan untuk take over dan sesatkan kita?
Waktu kita dah mula terpengaruh dengan hasutan dia dekat 3 benda ni:
1. ANGAN-ANGAN & CITA-CITA KOSONG
Gambar hiasan: RewireMe.
Sebagaimana yang syaitan dah pernah buat pada Nabi Adam dulu. Digodanya Nabi Adam untuk mencuba makan buah yang Allah larang untuk makan.
Kata syaitan, pohon itu akan buat Adam dan Hawa hidup selama-lamanya. Dek kerana tergoda dengan janji syaitan, Adam dan Hawa diusir Allah keluar dari syurga.
Dan… Sampai sekarang kerja syaitan tak pernah berhenti. Syaitan akan bisikkan kita tentang kemewahan dunia yang kita impikan. Tanpa kita sedar.
Tau-tau, dah terlibat dalam rasuah. Dah terompak harta orang. Dah tersalah guna rasuah.
Nauzubillah.
3 JENIS NAFSU SYAITAN SUKA UNTUK MENGUASAI MANUSIA
Ada 3 jenis nafsu yang syaitan suka take over:
Gambar hiasan: KalamSindoNews.
i. NAFSU SYAHWAT
(Cek surah Al Imran: ayat 13)
Tak salah ada wanita. Tapi kahwin secara halal dan wanita itu akan memberi kita zuriat. Zuriat itu juga boleh jadi asbab kita masuk syurga.
Tak salah ada kereta mewah. Alangkah baik kereta itu kita jadikan kenderaan yang membawa kita ke tempat-tempat yang elok.
Tak salah ada harta benda dan kesenangan. Harta itu juga yang buat kita mampu beinfak dan menyumbang ekonomi ummah.
Bahayanya apabila benda-benda itu yang buatkan nafsu kita tersalah pandu. Sehingga kita perolehi nafsu lawwamah.
ii. NAFSU LAWWAMAH
Nafsu lawwamah adalah perasaan menyesal.
Nafsu lawwamah yang masih kita rasai di dunia, Insya Allah kita akan sempat bertaubat. Tapi kalau nafsu tu timbul waktu kita dah mati atau bila dah di akhirat nanti, ia dah tak berguna.
Boleh untuk ada perasaan bersalah. Tapi jangan biar berlama-lama. Segerakan taubat.
Jika dibiar lama, syaitan akan bisikkan perasaan,
“Alaa.. Takpe. Kau muda lagi. Orang lain lagi teruk.”
Sampai kita punya nafsu akan bertukar menjadi nafsu ammara.
iii. NAFSU AMMARA
Nafsu ammara adalah peringkat di mana kita dah tak rasa bersalah berbuat dosa. Dah sedap dengan maksiat. Taqwa pun susah dibangkitkan.
2. SYAITAN SESATKAN KITA GUNA JALAN ‘WAS-WAS’
Gambar hiasan: DenaiHati.
Was-was ni, bukan doubt (ragu).
Tapi cubaan bisikkan syaitan yang berulang kali. Yang kita sendiri tak perasan bila kita terpedaya.
Contohnya macam waktu solat. Punyalah kita usaha nak kusyuk solat. Tau-tau, dah jauh terfikir pasal hal kerja. Pasal anak kat rumah. Pasal jam tertinggal kat tempat wuduk.
Kita lupa je Allah, poof dia masuk! Bila ingat Allah, syaitan pergi. Berulang-ulang kali. Sampai kita mati.
Tapi, dalam surah Yusuf ayat 53, syaitan ada sebut, syaitan tak dapat masuk atau kacau mereka yang Allah dah beri rahmat.
Dan mereka yang sentiasa ingat pada Allah.
3. SYAITAN SESATKAN KITA MELALUI JALAN PUTUS ASA
Gambar hiasan: MyEdisi.
Bila timbul je rasa kecewa, syaitan akan masuk dan timbulkan rasa putus asa. Sampai ada yang nak bunuh diri. Ini pesanan untuk mereka yang menghadapi depression.
Berhubunglah dengan Allah dan mohon perlindungan-Nya melalui surah Al-Mukminun ayat 97-98. Amalkan ia. Insya Allah terselamat dari di cucuk syaitan.
Dalam surah Al-Hijr, ayat 40, syaitan siap bagi hint kat kita. Katanya, dia memperelokkan maksiat. Dan akan sesatkan ummat manusia.
Kecuali mereka yang bersih dari sebarang syirik. Dan ikhlas melakukan kebaikan. Dekat akhirat nanti, bila semua dah selesai dihisab, manusia-manusia semua dok tunding jari nak salahkan syaitan.
Mereka kata,
“Sebab syaitanlah aku banyak buat dosa dan kejahatan.”
Maka, Allah pun bagi peluang untuk syaitan berkhutbah buat kali terakhir. Sebelum dicampak ke neraka. Waktu khutbah tu, syaitan kata lebih kurang macam ni,
“Allah dah janjikan syurga untuk orang yang berbuat baik. Dan neraka untuk orang yang berbuat dosa. Tapi aku hanya bagi janji kosong.
Kenapa yang korang ikut cakap aku, tak ikut cakap Allah? So, bukan salah aku. Korang yang salah sebab pi ikut aku.”
Nauzubillah. Moga dijauhkan kita dari tergolong dari golongan yang terima buku amal dengan tangan kiri. Tapi, nak jadi golongan yang terima buku amal dengan tangan kanan bukan mudah. Jihad kita nak lawan nafsu sangat susah.
Tengok je kalau ada post mengundang dekat fB. Cepatnya hari kita nak taip komen yang mencela, mengeji dan menjatuhkan. Tak cakap orang lain. Saya pun kadang kalah.
Sesungguh, melawan nafsu tu, satu jihad yang amat besar, kan! Semoga, sebelum Allah jemput kita, kita dah berjaya jadi manusia yang Allah akan redho.
Sumber: Facebook Wawa Shauqi


Ketahui Cara Betul Bedung Bayi Baru Lahir Bersama Manfaat & Risikonya

Membedung adalah kaedah tradisional untuk membungkus bayi baru lahir dengan selimut atau kain nipis. Ia mempunyai tujuan yang sangat penting untuk membantu bayi anda kekal tenang dan tidur dengan lebih nyenyak. Justeru itu, anda perlu tahu cara bedung bayi yang betul supaya boleh melakukannya sendiri di rumah.
Selain mengetahui langkah-langkah membedung bayi, ibu bapa juga perlu tahu manfaatnya serta kemungkinan buruk yang akan berlaku kepada bayi. Jom ikuti butiran lanjut di bawah dari laman rujukan What To Expect.

Baca juga: Tiba-Tiba Rasa Tak Selesa Celah Faraj, AWAS Mungkin Rahim Jatuh, Ini Puncanya!
INFO BEDUNG BAYI IBU BAPA PERLU TAHU
Gambar hiasan: Google.

MANFAAT BEDUNG BAYI
Bedung membantu bayi berasa selamat dan selesa untuk dia menyesuaikan diri dengan persekitaran di luar rahim. Bantu menghalang bayi daripada menggelepar lengan dan kakinya, yang boleh mencetuskan refleks sentakan (kejutan hipnagogik) badannya sendiri dan berpotensi menyebabkan si kecil terjaga.

Secara ringkasnya, terdapat banyak sebab yang baik untuk mencuba amalan tradisional ini. Tetapi memikirkan cara untuk melakukannya sendiri boleh menjadikan anda sedikit takut. Disebabkan itu, anda perlu mengetahui cara bedung bayi yang betul.
CARA BEDUNG BAYI YANG BETUL
Berikut ialah panduan langkah demi langkah, cara membedung bayi yang baru lahir seperti seorang profesional.
Gambar hiasan: Google.
LANGKAH 1: CARI PERMUKAAN RATA
Bentangkan selimut bedung bayi dalam bentuk berlian dengan satu sudut menghala ke atas pada permukaan rata. Lipat sudut atas ke bawah kira-kira 6 inci.
LANGKAH 2: BARINGKAN BAYI
Baringkan bayi dengan muka menghadap ke atas. Kepalanya harus terletak di atas tepi selimut yang dilipat, dan badannya harus lurus ke bawah ke arah sudut bawah.
LANGKAH 3: LURUSKAN LENGAN KIRI BAYI
Kemudian ambil bahagian kiri selimut dan balut pada lengan kiri dan dadanya. Selitkan selimut di bawah lengan kanan dan belakangnya. Pada ketika ini lengan kiri bayi anda akan ditutup tetapi lengan kanannya akan bebas.
LANGKAH 4:BAWA BAHAGIAN BAWAH SELIMUT KE ATAS
Lipat sudut bawah selimut ke atas badan bayi dan selitkan di bawah lipatan pertama, di bawah dagunya. Luruskan lengan kanan bayi anda dan tarik bahagian kanan selimut ke atas badan bayi dan selitkan di bawah bahagian kirinya.
LANGKAH 5: BEDUNG KEMAS & SELAMAT
Pastikan bedung selimut dalam keadaan kemas dan selamat untuk bayi. Pusing perlahan bahagian bawah selimut dan selitkan di bawah bayi anda.
PERKARA PENTING PERLU DIINGAT:
Bedung itu hendaklah selesa untuk bayi, tidak terlalu ketat. Anda sepatutnya boleh meletakkan dua hingga tiga jari di antara dada bayi anda dan selimut.
Malah, selimut harus longgar di sekeliling pinggulnya supaya dia boleh menggerakkan kaki dengan bebas.
Jika bayi anda kelihatan lebih suka tangannya bergerak bebas, tidak mengapa untuk melepaskan satu atau kedua-dua lengan daripada bedung dengan cara hanya membedung bayi pada bahagian bawah ketiaknya.
BERISIKOKAH MEMBEDUNG BAYI?
Memang benar bahawa membedung tidak sepenuhnya bebas dari sebarang risiko buruk. Namun, American Academy of Pediatrics (AAP) menyatakan bahawa membedung boleh menggalakkan bayi baru lahir tidur dengan lebih baik selagi ia dilakukan dengan betul dan diamalkan mengikut garis panduan tidur yang selamat.
Hentikan membedung bayi sekiranya bayi menjadi lebih aktif dan mula cuba berguling, yang mungkin berlaku seawal 2 bulan. Tetapi biasanya berlaku sekitar 3 atau 4 bulan.
Laman Healthy Children menyatakan bayi berisiko terkena Sindrom Kematian Bayi Mendadak (SIDS) sekiranya ibu bapa tidak berhati-hati sewaktu bayi dibedung.
Gambar hiasan: Google.
1. SINDROM KEMATIAN BAYI MENDADAK (SIDS)
Sesetengah kajian menunjukkan, bayi berisiko menghadapi SIDS dan sesak nafas yang tidak disengajakan sekiranya mereka diletakkan di bahagian perut mereka atau meniarap untuk tidur, ataupun jika mereka bergolek ke atas perut mereka.
Apabila bayi dibedung, pastikan si kecil ditelentangkan dan dipantau supaya mereka tidak berguling.
2. PASTIKAN KAWASAN PINGGUL BAYI TIDAK KETAT & LONGGAR
Bayi yang dibedung terlalu ketat mungkin mengalami masalah dengan pinggul mereka. Kajian mendapati bahawa meluruskan dan membungkus kaki bayi dengan ketat boleh menyebabkan terkehel pinggul atau displasia pinggul.
AAP menggalakkan bedung pinggul bayi yang membolehkan kaki bayi bengkok ke atas dan keluar.
CARA BEDUNG BAYI: GARIS PANDUAN TIDUR BAYI YANG SELAMAT DARI AAP
Gambar hiasan: Google.
AAP mengesyorkan ibu bapa mengikut cadangan tidur yang selamat setiap kali meletakkan bayi tidur, sama ada pada waktu siang atau pada waktu malam:

Letakkan bayi secara menelentang untuk tidur di atas permukaan rata bersama pantauan untuk memastikan mereka tidak berguling semasa dibedung.
Jangan tinggalkan selimut longgar di dalam katil bayi. Selimut yang longgar, termasuk selimut bedung yang dibuka, boleh menutup muka bayi dan meningkatkan risiko lemas.
Berhati-hati apabila membeli produk yang mendakwa dapat mengurangkan risiko SIDS. Bucu, kedudukan, tilam khas dan permukaan tidur khusus tidak ditunjukkan dapat mengurangkan risiko SIDS.
Bayi anda paling selamat di dalam buaiannya sendiri, bukan di atas katil anda.
Membedung boleh meningkatkan kemungkinan bayi menjadi terlalu panas, jadi jangan membiarkan bayi anda menjadi terlalu panas. Bayi mungkin terlalu panas sekiranya anda perasan dia berpeluh, rambut lembap, pipi memerah, ruam panas dan pernafasan yang cepat.
Pertimbangkan untuk menggunakan puting palsu untuk tidur siang dan tidur malam.
Letakkan katil bayi di kawasan yang sentiasa bebas asap rokok.

Sumber: What To Expect / Healthy Children


Ketahui Gejala, Rawatan & Tips Cegah Pembunuh Tanpa Amaran Si ‘Microsleep’

Tidur mikro atau ‘microsleep’ merujuk kepada situasi tidur singkat yang tidak dapat dikawal dan berlaku dalam tempoh beberapa saat. Ia terjadi tanpa amaran dan kerap berlaku apabila individu dalam keadaan mengantuk cuba untuk melawan rasa tersebut dan kekal berjaga.
Microsleep amat berbahaya kerana sering berlaku ketika sedang memandu. Justeru itu, ikuti info di bawah mengenai gejala-gejala microsleep, rawatan dan tips mencegahnya bagi mengelakkan banyak nyawa yang terkorban.

Baca juga: Bila Demam, Batuk, Selsema & Sakit Tekak Doktor Pesan ‘Check’ Telinga, Ini Sebabnya…
GEJALA MICROSLEEP & TIPS MENCEGAHNYA

Jika anda sudah mula tersengguk sengguk dan menguap berulangkali, meningkatkan kelajuan TIDAK akan menyebabkan anda lebih alert. Memasang radio juga tidak dapat membantu ketika otak anda sudah tidak dapat proses segala maklumat dan deria anda mula tidak responsive.

Microsleep terjadi tanpa amaran, apabila badan letih, otak akan ‘tertidur’ selama beberapa saat, walaupun mata kita terbuka dan tangan memegang stereng. Lebih membimbangkan, akibat terkejut selepas terjaga dari microsleep, anda akan tersentak dan mempunyai risiko kekejangan.
Untuk mencegah tragedi ngeri:

Berhenti di tempat selamat.
Lakukan Power Nap sekurang kurangnya 5-20 minit.
Berehat setiap 2 jam perjalanan.
Tukar pemandu & tolong percayakan isteri untuk menganti tempat pemandu.

Semoga perjalanan anda selamat sampai ke destinasi orang yang disayangi.
KETAHUI INI ANTARA 7 GEJALA MICROSLEEP
Gambar hiasan: Google.com.
Selain itu, terdapat beberapa gejala microsleep. Melalui perkongsian Public Health Malaysia, 2019, gejala ini agak sukar untuk diketahui kerana anda mungkin sudah terlelap.
Namun antara simptomnya adalah seperti:

Lambat bertindak balas terhadap sebarang maklumat.
Pandangan kosong, fikiran menerawang jauh.
Terjatuh sesuatu yang dipegang.
Kepala terlentuk.
Mata lambat berkedip.
Terkejut atau tersentak secara tiba-tiba (body jerk).
Sukar untuk mengingati apa yang berlaku 1 atau 2 minit lepas.

RAWATAN: PELARASAN GAYA HIDUP & RUTIN TIDUR
Umum mengetahui, tidur merupakan aktiviti penting yang perlu dilakukan untuk mengekalkan kecergasan tubuh badan sepanjang hari. Orang dewasa sebenarnya memerlukan 7-9 jam untuk tidur yang mencukupi.
Tambahan pula, pelarasan gaya hidup dan rutin tidur yang betul dapat meningkatkan kualiti tidur. Justeru itu, pastikan anda melakukan empat perkara ini sebelum tidur.

Elakkan kafein sebelum tidur.
Elakkan terlalu aktif sebelum tidur.
Padamkan lampu atau bunyi sekeliling.
Pastikan bilik tidur anda pada suhu yang selesa.

INI 8 TIPS MENCEGAH MICROSLEEP SEMASA MEMANDU
Sementara itu, Doktor Kamarul Ariffin Nor Sadan pernah berkongsikan beberapa tips untuk mencegah dari terjadinya microsleep semasa memandu di laman Facebooknya, pada tahun 2020. Mari lihat lapan tips ini seperti perkongsian di bawah.
1. TIDUR SECUKUPNYA SEBELUM MEMANDU
Tidur secukupnya pada malam sebelum perjalanan. Durasi yang baik adalah sekitar 6-8 jam. Jika bertolak tengah hari, tidur la seketika sebelum bertolak. Persediaan sebelum perjalanan adalah perkara penting. Kereta kena selenggara, pandu pun kena terselenggara

2. MINUM KOPI SEBELUM MEMANDU
Kopi mengandungi kafein, iaitu sejenis neuro-stimulant yang boleh mengurangkan rasa letih dan mengantuk. Namun begitu, ada hadnya sejauh mana kita boleh elakkan tidur.

3. REHAT SETELAH 2 JAM MEMANDU
Pihak konsesi lebuh raya telah bina cukup banyak kawasan Rehat dan Rawat (R&R) serta Hentian Sebelah di sepanjang lebuh raya. Gunakan fasiliti ini sebaiknya. Jika mengantuk, berhentilah untuk berehat atau tidur.

4. ELAK MEMANDU LEPAS SUBUH & ZOHOR
Jika seseorang kurang tidur pada waktu malam, masa-masa yang di kenal pasti berisiko tinggi untuk alami microsleep adalah pada waktu selepas Subuh dan sekitar Zohor.

5. DENGAR LAGU YANG MERANGSANG & MENYEGARKAN MINDA
Mainkan lagu yang merangsang minda berfikir, menyegarkan mata. Boleh juga berkaraoke atau mendengar podcast yang menyampai kisah-kisah seram biar tidak ngantuk.

6. GUNAKAN APLIKASI ANTI-TIDUR
Aplikasi anti-tidur boleh dimuat turun dalam telefon pintar (iOS dan Android). Aplikasi ini akan membunyikan amaran(alarm) dan bergetar pada sela masa ditetapkan atau ia menjangka pengguna tertidur. Ada aplikasi yang percuma dan berbayar.

7. GANTI PEMANDU SEKIRANYA ADA
Ganti pemandu jika ada. Jika penumpang nampak pemandu kelihatan seperti mamai dan mengantuk, boleh tawarkan diri memandu (jika ada lesen memandu). Demi kebaikan dan keselamatan semua yang berada di dalam kenderaan.

8. SAKAT ISTERI & DENGAR DIA MEMBEBEL
Bergurau tak salah, namun menyakat sehingga menyakitkan hati pasangan adalah tidak baik. Ia boleh mengakibatkan pertengakaran yang akan mengganggu konsentrasi memandu.


Ketahui Kegunaan Madu Mengikut Jenis & Rupanya Ada Lebih 300 Pilihan!

Madu sangat terkenal dengan pelbagai seribu satu khasiat kepada manusia. Ianya telah digunakan sejak zaman-berzaman dan abad-berabad lamanya.
Menurut perkongsian Puan Mastura Rashid, madu mempunyai lebih 300 jenis di muka bumi ini. Banyak sangat jenis madu, mesti anda tak tahu fungsinya kan? Mari ikuti penjelasan di bawah mengenai kegunaan madu mengikut jenisnya dan jawapan kepada beberapa persoalan menarik yang sering diajukan mengenai madu.

Baca juga: Rahsia Sambal Sotong Kembang ‘Power’ Berlemak & Petua Masak Sotong
KETAHUI KEGUNAAN MADU MENGIKUT JENIS
Madu-madu ni ada yang dah lama. Saya makan ikut keperluan.

Saya sambung pasal madu ya. Harini nak share kegunaan madu ikut jenis-jenis dia pula. Jemput baca.

Maaf sharing ni agak panjang. Kalau ada masa, bacalah sampai habis. InsyaAllah dapat kita ilmu baru tentang madu. Oh ya, gambar di bawah adalah jenis-jenis madu yang ada dalam simpanan saya. Banyak kan?
Okay, sebelum tu saya nak jawab dulu ya beberapa soalan yang ditanya dalam komen sebelum ni.
1. MACAM MANA NAK BEZAKAN MADU ASLI & TIRUAN?
Madu manuka. Keruh dan sangat-sangat likat. Rasa manis macam buah.
Susah. Memang susah kecuali ada sijil. Dan saya tak malu mengaku yang saya tiada kemahiran dalam hal ni.
Tau tak, ada lebih 300 jenis madu wujud di muka bumi ni, termasuklah madu beracun di Gunung Himalaya.
Waktu masuk kelas herba tahun 2018 dulu, kelas saya ada buat lawatan sambil belajar ke Genome Institute Malaysia. Ada satu lab yang kami masuk tu penuh dengan bermacam-macam jenis madu yang sedang diujikaji komposisi dan ketulenannya.
Jadi dari situ saya belajar, untuk sahkan madu itu asli atau tidak hanyalah dengan ujikaji di lab saja. Atau kita saksikan sendiri bagaimana madu tu dikutip.
Actually bukan madu saja banyak jenis, lebah punnnn tak terbilang jenis dan fungsinya.
Kita dah tak boleh pakai tau ujikaji guna air, api dan entah apa-apa lagi. Sebab zaman kereta terbang ni, kau jangan heran China punya teknologi mengkopi madu sangat hebat hinggakan mudah-mudah saja kita ditipu.
Antara madu tiruan dari China yang paling banyak dijual sekarang adalah madu sarang dalam tupperware. Datang dengan bermacam-macam label dan claim hingga kita pun terpedaya. Nak sihat dengan madu, tapi sakit yang dapat.
2. MADU APA YANG TERBAIK UNTUK SESETENGAH PENYAKIT?
Madu sidr. Jernih dan likat tapi kelikatannya kurang sikit dari manuka. Rasa manis buah. Perasan tak sidr dan manuka ni tahap kejernihannya berbeza yang amat?
MASALAH LUKA DALAMAN
Waktu saya pantangkan anak bongsu tahun 2015 dulu, saya amalkan minum madu sidr yang dicampur dengan pati delima, saffron dan habbatussauda.
Alhamdulillah luka pembedahan baik cepat walaupun pernah pecah (itu pun pecah sebab banyak bergerak keluar masuk rumah untuk ke klinik sebab baby prolonged jaundice).
Jadi madu sidr sangat bagus untuk masalah luka dalaman.
MASALAH ASMA, PARU-PARU / SISTEM PERNAFASAN
Untuk masalah asma, paru-paru atau respiratory system, madu kelulut antara yang terbaik. Dan dia lebih mild untuk kanak-kanak berbanding madu lain.
Saya pernah minum madu kelulut hutan waktu kena batuk dan selesema teruk. MasyaAllahh kejap je baik.
Tapi rasa dia aduhhhh masam yakmattt. Sakit otak nak menelan.
MASALAH IMUNITI BADAN RENDAH
Untuk masalah imuniti badan rendah, manuka honey is the best. Sebab madu manuka ni tinggi vitamin c dan segala jenis vitamin yang crucial untuk pembentukan immune system badan.
LUKA LUARAN
Gambar hiasan: Medcom.ID
Untuk luka luaran, madu akasia sangat bagus. Sapu je di luka, insyaAllah cepatlah dia baik. Sebab tulah juga kalau buat lipscrub, saya prefer madu akasia sebagai healing ingredient. Alhamdulillah cepat je luka bibir sembuh dan kesan hitam bibir hilang.
Dan amalan makan madu akasia ni juga boleh melindungi fungsi hati dan buah pinggang dari merosot.
MASALAH CIRIT-BIRIT TERUK
Untuk masalah cirit birit, saya suka makan madu tualang dan kelulut (untuk anak). Saya tak cakap pasal cirit birit sekali dua je sehari tau. Tapi saya bercakap tentang cirit birit hingga 10 kali sehari. Kiranya sampai lembiklah kau setiap kali keluar toilet.
Cukup dengan makan 2 sudu besar madu tualang pagi, tengahari dan petang, insyaAllah settle cirit birit tu. Madu tualang tinggi probiotik dan ia sangat bagus untuk usus selain dari digunakan sebagai ramuan jamu.
MENINGKATKAN TENAGA BATIN
Gambar hiasan: Lifepack
Untuk meningkatkan tenaga batin, sukalah saya sarankan untuk makan madu hutan yang raw dan unprocessed (tak kisahlah pokok apa pun samada tualang, durian dll).
Kerana madu hutan ni datang dari beribu-ribu jenis bunga (multifloral) pokok hutan, maka khasiatnya untuk tenaga dalaman dan kesuburan tubuh badan lebih tinggi berbanding madu unifloral (sejenis saja bunga contohnya madu lebah bela).
Dan madu saya makan untuk suami isteri ni adalah madu yang dicampur dengan herba dan kekacang yang tinggi khasiat untuk kesuburan suami dan isteri. Awww…
MASALAH KULIT
Untuk masalah kulit muka yang berjerawat, berminyak dan selalu ada masalah bisul, saya sarankan guna madu akasia atau unifloral honey contohnya sidr dan manuka.
Sebab multifloral honey (contohnya madu hutan) mungkin buatkan sesetengah orang naik rashes. Jadi tak sesuai.
JENIS-JENIS MADU MENGIKUT TURUTAN DI DALAM GAMBAR
Oh ya, lupa nak mention jenis-jenis madu dalam gambar ni.
Dari kiri:

Madu akasia borneo (bawah), madu black forest arab (atas).
Madu sidr, madu suami isteri (botol bulat takde label-atas tengah), madu manuka new zealand (atas).
Madu durian hutan sarawak (dah disimpan sejak tahun 2017).
Madu pokok jambu (dah crystallized pulak dia).
Madu biasa yang biasa saya guna untuk makan dengan roti dan buat ayam bakar.
Madu kelulut (bawah), madu tualang (atas).

3. MADU BOLEH ROSAK KE?
Madu kelulut. Jernih dan agak cair. Rasa manis tapi di hujungnya ada sedikit masam.
Oh ya, madu adalah satu-satunya makanan yang tak akan pernah rosak walau disimpan 100 tahun. Cuma rasanya saja akan berbeza mengikut kadar fermentasi yang berlaku.
4. BETUL KE GUNA SUDU BESI MADU BOLEH ROSAK?
Madu suami isteri. Campuran kekacang dan herba untuk panaskan badan dan tingkatkan kesuburan suami dan isteri. Untuk madu ni kita boleh guna madu arab atau tualang. Rasa agak unik dan pelik sebab dah campur macam-macam kannn. Mungkin ada yang tak suka.
Okay, kan saya pergi genome institute di mana di sinilah berkumpulnya saintis-saintis yang mengkaji herba dan madu dunia. Jadi saya tanya salah seorang dari mereka betul ke mitos ni?
Jawapannya tidak.
Sebenarnya takde efek pun nak guna sudu jenis apa kalau setakat nak cedok madu untuk makan time tu jugak. Cuma disebabkan madu ni sifatnya asidik, ada kemungkinan besi sudu tu boleh berkarat jika ditinggalkan lama-lama dalam bekas madu.
Tapi, setiap madu pun nilai asidiknya berbeza. Ada kuat ada lemah. Jadi kadar karat yang berlaku pun bergantung.
5. MADU APA PALING BAGUS?
Madu pokok jambu. Jernih dan cair tapi mudah crystallized sebab tinggi kandungan gula. Ni pun cair sikit sebab saya dah rendam botol madu dalam air panas. Oh ya, rasanya manis tapi di hujungnya ada rasa masam sikit.
Saya tiada jawapan. Sebab khasiat madu ni dah diriwayatkan dalam hadis dan al quran. Makanlah madu apa pun, insyaAllah tak pernah sia-sia.
Yang penting, pastikan ianya asli. Bukan tiruan yang dicampur gula dll. Dan yang terbaik adalah, yang raw and unprocessed.
Mak oiii panjangnya dah tulis. Ada ke orang baca sampai habis? Hahaha. Okay, semoga bermanfaat ya gais. Muahciked!
Sumber: Mastura Rashid vs Masak Apa Hari Ni..(MAHN)


Ketahui Punca Kenapa Anak Mudah Menipu Dengan Ibu Bapa, Hal Serius Ni!

Dalam mendidik anak, perlu tahu cara betulnya. Dalam menegur anak jangan sampai anak termakan hati. Dalam memberi hukuman kepada anak jangan sampai ibu bapa dibenci.
Banyak sebenarnya kesan negatif boleh terjadi. Boleh mengundang anak membentuk sikap-sikap buruk jika ibu bapa tersalah langkah dalam membesarkan anak untuk menjadi manusia yang berguna.

Baca juga: Jururawat Kongsi Bayi Usia 6-8 Bulan Tak Semestinya Perlu Makan Sehingga Kenyang
KETAHUI PUNCA KENAPA ANAK MUDAH MENIPU DENGAN IBU BAPA, HAL SERIUS NI!

Jadi, anda perlu tahu apakah tanda seseorang anak itu berasa selamat dan selesa dengan kita serta, bagaimana caranya untuk buatkan mereka rasa seperti tersebut.

Perasan tak, bila kita rigid dan impulsif dalam menghukum, nampak banyak kesan buruk pada anak.
*impulsif bermaksud kecenderungan untuk bertindak melulu atau sesuka hati tanpa memikirkan kesan atau akibatnya.

Mereka lebih mudah menipu dan menyorok bila buat silap. Lebih pendiam dan memendam.
Bila bercakap, bunyinya kasar dan memberontak.
Tapi bila kita lebih bersikap ceria, friendly dan terbuka, mereka nampak lebih ‘Emotionally Secure’.
5 TANDA ANAK RASA EMOTIONALLY SECURE DENGAN KITA:
1. Depan orang lain kemain behave. Depan kita, ‘buat perangai’.

2. Anak suka bercerita apa yang dilaluinya pada kita.
3. Anak selesa diskas apa yang dia fikir dan rasa dengan kita.

4. Boleh datang minta maaf dan mengaku silap. Tanpa perlu sorok-sorok atau menipu.
5. Tak kekok tunjukkan pelbagai emosi pada kita. Walaupun emosi tersebut emosi negatif seperti sedih, kecewa, marah dsb.
ANAK AKAN RASA ‘EMOTIONALLY SECURE’ BILA KITA:

1. Validate emosi dia hila dia mengamuk/ menangis.
2. Kita tak mengkritik atau melabel hila anak mengadu sesuatu.

3. Kita tidak merendahkan, sebaliknya bagi semangat, nasihat dan guide bila mereka nak mencuba.
4. Kita letakkan boundary dan peraturan yang sesuai dengan fitrah keupayaan mereka.
5. Kita tak cepat menghukum. Sebaliknya meraikan kesalahan sebagai peluang untuk belajar betulkan kesilapan.
Rumah patut kena jadi tempat yang selamat untuk emosi anak-anak.
Kalau tidak, mereka akan mencari kawan luar yang lebih menerima kelemahan mereka. Walaupun kawan tu adalah kawan yang ‘salah’.
Sumber: Facebook Wawa Shauqi


Ketahui Rahsia Di Sebalik Kekuatan Cium Tangan & Kucup Kening Pasangan!

Perbuatan suami mengucup kening isteri dan isteri mencium tangan suami, sudah begitu sinonim dan menjadi rutin dalam sebuah perhubungan yang halal. Tidak dapat dinafikan perbuatan ini juga telah menerbitkan rasa sesuatu yang sukar diungkapkan dalam jiwa sanubari si pelaku.
Melalui perkongsian yang bermanfaat dari Doktor Amirul Amin, terdapat beberapa sebab kenapa tingkah-laku tersebut memberi kesan mendalam kepada pasangan dan mengapa ia mesti tangan dan kening dijadikan tempat untuk dicium.

Baca juga: Jangan Mudah Cop Kawan ‘Single’ Tiada Jodoh, Ini Sebabnya Kenapa…
RAHSIA KEKUATAN CIUM TANGAN & CIUM KENING
Gambar hiasan: BackToJannah.

Tahukah anda… Kenapa lelaki mesti mencium kening isteri dan isteri mesti mencium tangan suaminya?

Bahawa semangat dan ketenangan lelaki itu terletak pada kening isterinya. Lalu sumber ketenangan dan kekuatan perempuan itu ada pada tangan suaminya.
Mengucup kening isteri atau mencium tangan suami, hakikatnya sebuah simbol dari satu hal paling mahal dalam hubungan suami isteri.
“Apa itu?” “Saling percaya”.
JANGAN MENILAI IA ADALAH KELAKUAN BERAHI…
Jangan menilai bahawa yang mendorong suami mengucup kening isterinya itu kerana berahi.
Seorang suami mengucup kening isteri adalah cara dirinya mendapat ketenangan. Dan perempuan mencium tangan lelaki bukan semata tentang siapa yang lebih tinggi darjatnya, tapi itu adalah tanda bahawa keikhlasan yang menuntunnya.
Kerana perempuan juga tahu, di tangan suaminya ada redha Allah.
INI SEBAB KENAPA IA MESTI KENING ATAU TANGAN
Kenapa mesti kening atau tangan?
Gambar hiasan: DatingrooAustralia.
1. MENGUCUP KENING ISTERI WAHAI SUAMI
Kening perempuan adalah sumber ketenangan dan semangat bagi suami, kerana kening adalah saksi dari ketaatan pada Allah. Keninglah, perantaraan tunduk makhluk pada Penciptanya.
Keninglah bahagian tubuh pertama yang mengaku, bahawa Allah adalah Maha Tinggi. Sementara diri adalah rendah. Keninglah yang bersujud.
Kening berada paling bawah, sebagai simbol bahawa tiada yang lebih tinggi daripada Allah. Padahal kening adalah bahagian tubuh kita yang paling tinggi.
Maka pada kening perempuanlah Tuhan hembuskan sumber ketenangan. Maka tak heran jika suami akan merasakan ketenangan setelah mengucup kening isterinya.
2. MENCIUM TANGAN SUAMI WAHAI ISTERI
Gambar hiasan: Freepik.com.
Lalu, apakah sama kondisinya dengan tangan suami yang dicium isteri?
Ada doa yang dia panjatkan di tangan suami. Semata meletakkan doa disana, kerana dengan tangan itulah suaminya bekerja untuk orang-orang yang dicintai dan disayanginya.
Melalui ciuman yang diletakkan di tangan suami, seorang isteri menitipkan doa agar Allah menjaga tangan suami untuk menjaga kasih sayangnya dan tak mengambil yang bukan haknya.
Tangan suami adalah kekuatan untuk berlindung. Ya Allah jagalah suami dari rezeki yang haram dan untuk selalu sayang pada ku atas Robb nya.
Hamba Allah.
Sumber: Facebook Dr. Amirul Amin


Ketahui Tips Penggunaan Internet Ini, Jadikan Hidup Anda Sebagai Ibu Bapa Lebih Mudah

Bila jadi ibu bapa ni banyak cabarannya, seperti masa, duit dan banyak lagi. Bila dah ada tanggungan, hujung bulan mesti pening kepala kan? Nak beli susu, lampin dan pelbagai lagi keperluan untuk anak. Ditambah pula komitmen bulanan seperti pinjaman rumah, kereta, bil dan sebagainya, boleh stress fikir!
Tapi, kami ada tips yang sangat berguna untuk anda supaya dapat menyenangkan hati bila tiba hujung bulan. Nak tau apa yang boleh meringankan beban anda?

1. Jimatkan wang anda dengan MaxisONE Prime yang menawarkan internet, panggilan dan SMS yang betul-betul tanpa had

Jadi ibu bapa, memang kena atur perbelanjaan harian. Kalau over bajet atau terlebih belanja, hujung bulan ‘sakit’ nanti!

Kalau anda nak tahu, rakyat Malaysia secara puratanya membelanjakan sebanyak RM417/bulan untuk plan internet rumah + bil telefon pintar + data plan komputer riba. Banyak kan?

Tapi dengan MaxisONE Prime, anda boleh selamatkan poket anda sebagai ibu bapa kerana anda boleh jimat sehingga seratus lebih sebulan untuk internet rumah dan data internet telefon pintar tanpa had.
Internet tanpa had setiap hari dan masa untuk talian utama, tambahan serta home fibre
“Mama, kuota internet adik habislah. Mama, data internet abang expired esok, nak topup boleh?”
Stresskan kalau dengar anak asyik merungut macam tu? Sekarang, anda tak perlu susah-susah membelikan mereka topup sebab MaxisONE Prime menawarkan kuota internet tanpa had setiap hari dan masa! Bukan saja untuk setiap talian tambahan di bawah anda, tetapi juga untuk internet di rumah dan juga talian utama!
Bukan kuota internet tanpa had saja, MaxisONE Prime juga menawarkan panggilan dan SMS tanpa had untuk setiap talian tambahan di bawah anda! Jadi, tak perlu terkejut lagi kalau ada bil melambung bila anak-anak bergayut dalam telefon dengan kawan-kawan mereka!
Data perantauan tanpa had untuk anda dan seisi keluarga!

Bila bercuti bawa anak-anak, satu masalah yang boleh buat gaduh adalah susah nak cari sambungan internet. Nak beli simkad negara yang dilawati mesti mahal. Takkan nak cari WiFi di setiap restoran atau tempat awam kan?
Antara negara yang anda boleh nikmati data perantauan tanpa had secara percuma.
Dengan MaxisONE Prime, tak perlu risau lagi sebab mereka menawarkan FREE Family Roaming dengan data roaming antarabangsa TANPA HAD sepanjang masa. Wow, senanglah anak-anak nak update media sosial mereka nanti!
Dapatkan smartphone terbaru & TV dengan bayaran ansuran bulanan yang rendah serta tiada kadar faedah

Dengan MaxisONE Prime, anda layak untuk menikmati pelbagai tawaran peranti dari telefon pintar, smart TV dan set Playstation tanpa sebarang bayaran pendahuluan bila mendaftar mana-mana dari pelan mereka!
Oleh kerana mereka mahu menggalakkan anda untuk sentiasa berhubung dengan anak-anak, dapatkan telefon pintar baru, kombo smart TV dan set Playstation serendah RM203 sebulan dari MaxisONE Prime. Barulah hubungan lebih mesra!
Nikmati pelbagai tawaran Beli 1 Percuma 1 setiap bulan dari Maxis Rewards

Sebagai ibu bapa, anda pasti mahu mengekalkan penjimatan namun memberikan ganjaran terbaik buat anak-anak kan? Dengan Maxis Rewards, anda boleh belanja anak-anak dengan pelbagai tawaran hebat dari jenama terkemuka seperti Auntie Anne’s, Tealive, McDonald’s, Zalora dan banyak lagi!
2. Gunakan aplikasi ini untuk menguruskan masa anak anda bersama telefon dan keselamatan mereka di internet
Bila cakap pasal internet ni, anda sebagai ibu bapa pasti risau kalau anak melayari internet tanpa pengawasan kan? Satu kajian yang dijalankan Suruhanjaya Multimedia dan Komunikasi Malaysia mendedahkan bahawa hanya 17.2% ibu bapa memasang aplikasi pengawasan ibu bapa ke dalam telefon pintar mereka.
Ini menunjukkan tak ramai ibu bapa yang sedar bahawa aplikasi pengawasan ini sangat penting! Bukan apa, kita takut anak-anak buka dan layari kandungan kurang bersesuaian atau selamat, nanti membahayakan mereka pula! Guess what, manfaatkan dua ciri dari MaxisONE Prime ini.
Elak anak ‘melekat’ dengan telefon, hadkan kuota internet untuk kegunaan mereka dengan DataPool

Bila anda sibuk menyiapkan kerja-kerja rumah, apa yang anak buat pun anda tak boleh control. Takkan dari pagi sampai petang nak biar mereka main phone saja kan? Melarat nanti kalau terlebih sangat…
Gunakan DataPool dari MaxisONE Prime, anda boleh membahagikan kuota internet anak walaupun ia sebenarnya tanpa had. Dengan cara ini, mereka tak menghabiskan banyak sangat masa dengan internet!
Pastikan anak anda melayari kandungan yang selamat dan bersesuaian dengan KidNanny

Bukan kuota internet saja boleh dibahagi sebaiknya, masa yang anak-anak habiskan ketika menggunakan telefon pintar juga boleh diuruskan dengan KidNanny supaya mereka tidak ‘melekat’ dengannya!
Paling best bila anda daftar bersama MaxisONE Prime, anda akan dapat menggunakan ciri KidNanny secara PERCUMA untuk bulan pertama!

Dengan KidNanny, anda boleh menyekat pembelian tidak dikenalpasti yang dibuat oleh anak, kandungan tidak sesuai ditonton dan menjejak penggunaan skrin mereka. Secara tak langsung, kemaskini ciri baru ini mengalahkan ciri sedia ada dalam aplikasi luar yang lain termasuk YouTube Kids. Hebatkan?
3. Dapatkan Zero Downtime Home Fibre, tiada lagi aduan ‘internet down‘ dari anak-anak

Untuk pengetahuan anda, masalah bila menggunakan internet fibre adalah sambungan kadang-kadang terputus apabila ada kejadian seperti kabel fibre terputus ketika kerja-kerja penyelenggaraan sedang dijalankan atau insiden seperti bencana alam dan sebagainya..
Selepas ini, anda tak perlu takut lagi dan hati lagi senang kalau keadaan ini terjadi bila anda mendaftar sebagai pelanggan MaxisONE Prime!
Bila anda melanggan sebagai pelanggan MaxisONE Prime, mereka akan memberikan modem istimewa yang mana terdapat kad sim 4G di dalamnya. Ia akan aktif dan memberikan sambungan 4G dengan kuota dan kelajuan tanpa had bila sambungan internet fibre di rumah anda tiba-tiba terputus. Bagusnya!
Semua keistimewaan ini boleh dinikmati oleh pelanggan baru dan sedia ada MaxisONE Prime. Kalau belum daftar, tunggu apa lagi?

Untuk pengetahuan anda, pelan ini untuk pelanggan baru dan juga pelanggan Maxis yang sedia ada. Pelanggan Maxis yang sedia ada cuma perlu mengunjungi kedai Maxis untuk menukar pelan ke MaxisONE Prime. Haa, bagusnya!
Jika satu talian tak cukup, anda juga boleh menambah talian tambahan MaxisONE serendah RM48/bulan setiap talian. Talian tambahan juga boleh menikmati manfaat Prime seperti internet tanpa had dan roaming keluarga secara percuma!
Untuk lebih maklumat lanjut mengenai MaxisONE Prime dan cara-cara untuk mendaftar, layari laman web Maxis. Selamat melayari internet tanpa perlu rasa risau lagi!


Ketahuilah Anak Yang Paling Susah Dikawal Adalah Sama Personaliti Dengan Ibu Bapa

Kebanyakan orang tua mendidik anaknya dengan harapan agar ia dapat tumbuh menjadi anak yang baik, penurut, dan hormat kepada orang tua. Namun sayangnya, tidak semua anak mudah untuk diatur agar disiplin. Beberapa anak lebih suka menuruti keinginannya yang terkadang melanggar aturan.
Anak yang sering melawan kerap dilabel sebagai anak nakal. Akan tetapi, ketahuilah bahawa anak merupakan cerminan ibu bapa. Ikuti arikel ini dengan lebih lanjut.

Baca juga: 5 Persiapan Untuk Ibu Hamil Menghadapi Banjir, Pastikan Semua Dah ‘Standby’!

ANAK YANG PALING SUSAH DIKAWAL

Tahu tak?

Anak yang paling kita geram.
Anak yang paling kerap “bergaduh” dengan kita.
Anak yang paling kita rasa mencabar perangai dia.
Sebenarnya…
Itulah anak yang biasanya paling sama personaliti dengan kita. Itulah sebenarnya perangai kita pun.
So, macam mana nak handle?

1. Tegur anak dengan cara yang kita rasa kita OK untuk ditegur.
2. Layan anak dengan bahasa cinta yang sama dengan kita:
Kalau kita jenis suka sentuhan, sentuh juga anak itu selalu. Peluk dia.
Kalau kita jenis suka hadiah, bagi dia hadiah simple-simple sahaja bunga ke, kapal terbang kertas ke.

3. Setiap kali anak kita buat kita sakit hati, cuba bayangkan kita yang tengah jadi anak itu. Kenapa kita buat macam itu?
Understanding is the key to communication.
Fahamkan anak kita itu. Baru senang kita nak handle. Cuba reflect diri kita, atau diri pasangan kita dalam diri anak kita.

Match kan.
Reflect selalu.
Nanti, InshaaAllah kita akan rasa lagi mudah nak uruskan perangai anak kita.
Sebab…
Rupanya….

Kalau tak sama dengan perangai kita, sama dengan perangai husband kita…
Sumber: Facebook Siti’ Aisyah Rozalli


“Keterlaluan! Tak Payah Sampai Rendam Barang Makanan Dalam Sabun Selepas Beli”- Pakar

Sememangnya ramai dalam kalangan kita yang menjadi paranoid apabila keluar membeli barang ketika waktu Perintah Kawalan Pergerakan. Ada yang memakai mask muka dan juga sarung tangan bagi mengelakkan tersentuh barangan yang khuatir mempunyai virus COVID-19. Jadi, ada yang membuat keputusan untuk menyahkuman atau disinfectant proces pada barangan dapur yang sudah dibeli. Tapi, perlu atau tidak sampai anda rendam barang dapur tersebut dengan air sabun?
Jadi selamatkah semua barang ni?

Semua tahu proses pembersihan adalah kaedah penting untuk mencegah penyakit Covid-19, tetapi adakah semua barang perlu dinyahkuman?
Mengikut Pertubuhan Kesihatan Sedunia, cara utama jangkitan Sars-CoV-2 adalah dari seorang ke seorang melalui rembesan cecair badan yang mengandungi virus (masa bercakap, bersin dan batuk) dan melalui tangan yang tercemar dengan virus yang kemudian menyentuh mata, hidung dan mulut.

Oleh sebab inilah Pakar Perubatan Kesihatan Awam mengarahkan semua untuk menjarakkan diri antara satu sama lain, basuh tangan, memakai topeng mulut dan hidung serta sentiasa bersihkan tempat atau barang yang selalu dipegang. Namun, terdapat satu perkara yang menjadi kerisauan kaum wanita iaitu mengenai barang dapur.

Adakah barang dapur (bahan kering) selamat?

Ketahuilah, walaupun virus boleh ada pada barang-barang dapur, tetapi risiko jangkitan melalui barang adalah lebih rendah dibandingkan melalui orang. Risiko yang lebih tinggi adalah semasa shopping kerana waktu itulah kita akan berjumpa dengan orang lain.
Satu lagi aktiviti berisiko adalah memegang troli kerana ia tempat yang dipegang oleh ramai orang. Oleh sebab itulah, semasa shopping orang ramai dinasihatkan untuk jarakkan 1 meter dengan orang lain, tidak berbual, tidak sentuh muka, mesti basuh tangan sesudah membeli-belah dan selepas memegang troli.
Perlukah kita nyahkuman semua barang dapur yang dibeli?

Pakar Mikrobiologi di Rutgers School of Environmental and Biological Sciences, Don Schaffner, tidak menggalakkan semua barangan dapur dinyahkuman selepas dibeli. Itu agak keterlaluan! BASUH tangan sebaik sahaja balik dari kedai, selepas siap susun barang dapur, semasa memasak dan sebelum makan. Ini yang kita wajib buat!
Tangan kita sendiri yang sebenarnya lebih berpotensi untuk ada banyak kuman berbanding barang barang dapur tadi. Barang basah adalah satu lagi yang menjadi persoalan adalah perlukah nyahkuman barang basah atau makanan mentah yang dibeli? Tidak! Tidak perlu nyahkuman semua makanan basah yang dibeli tapi mesti dibasuh dengan air sebelum dimasak atau dimakan.
Bolehkah basuh dengan sabun? Tidak, sabun bukan dibuat untuk bersihkan makanan. Ia dibuat untuk bersihkan pinggan mangkuk dan tangan. Ingat, kalau kita tertelan sabun boleh jadi loya, muntah dan cirit-birit.

Bahan kimia yang ada dalam cecair sanitasi atau produk nyahkuman yang lain tidak sesuai untuk makanan sebagai contoh menyembur pada tomato atau timun ia boleh menjadi racun dan merosakkan makanan. Bahan yang digunakan untuk nyahkuman peralatan adalah bahaya untuk tangan dan mulut, jadi sangat berisiko untuk kita guna pada makanan walaupun telah dicairkan.
Sebaliknya, bakul atau beg kitar semula yang digunakan untuk membeli barang itu yang perlu dibersihkan, paling kurang seminggu sekali kerana ia termasuk dalam kategori barang yang kerap dipegang.
Ingat, jangan lupa basuh tangan dengan sabun ya!
Sumber: Dr. Safiya Amran


‘Ketua Keluarga Terbesar Dunia’ Meninggal, Ada 38 Isteri, 89 Anak & 39 Cucu!

Mungkin anda pernah terbaca di internet di mana lelaki yang dikenali sebagai Ziona Chana ini dipercayai memegang gelaran ‘Ketua Keluarga Terbesar di Dunia’. Semalam, media melaporkan dia telah telah meninggal dunia di Mizoram, India.
Lelaki berusia 76 tahun itu dikatakan telah menghembuskan nafasnya yang terakhir pada Ahad, meninggalkan 38 orang isteri, 89 anak dan 36 orang cucu, lapor BBC.

Ziona Chana, pemimpin mazhab agama yang mengamalkan poligami itu dipercayai menghidap penyakit kencing manis dan darah tinggi.
TINGGALKAN 38 ISTERI, 89 ANAK DAN 39 CUCU
Gambar: BBC

Menurut BBC, keadaan lelaki itu semakin memburuk sebelum dikejarkan ke hospital pada petang Ahad lalu. Bagaimanapun, dia disahkan meninggal dunia sebaik sahaja tiba di sana. Mendiang sebelum ini pernah dilaporkan mempunyai 39 isteri, 94 anak, 33 cucu dan seorang cicit oleh akhbar tempatan. Angka itu sekaligus menjadikan jumlah ahli keluarganya seramai 181 orang.

Bagaimanapun, laporan Ziona memiliki keluarga terbesar dunia oleh media tempatan tidak dapat disahkan secara jelas kerana masih ada individu lain yang mendakwa pemegang gelaran tersebut.
Namun, keluarga tersebut tetap menjadi sensasi dan buah mulut penduduk tempatan termasuk para pelancong yang datang melawati kampung mereka di timur laut India bagi melihat sendiri rumah agam keluarga berkenaan.
Gambar: BBC
Keluarga besar itu dikatakan tinggal bersama di bangunan empat tingkat yang dipanggil “Chuuar Than Run” atau Rumah Generasi Baru yang memiliki 100 bilik.
Menurut BBC, isteri-isterinya dikatakan berkongsi asrama berhampiran bilik peribadi Chana. Lelaki itu dipercayai telah bertemu isteri pertamanya ketika dia berusia 17 tahun sementara wanita itu berusia tiga tahun lebih tua daripadanya.
Memetik Reuters, keluarga tersebut merupakan pengamal mazhab Kristian Chana Pawl yang mempunyai sekitar 2,000 pengikut. Mazhab yang membenarkan lelaki berpoligami itu telah diasaskan oleh datuk Ziona pada 1942, tambah BBC.
Sumber: BBC


Ada Kuning Kecil Seperti Jerawat, Rupanya Ketuat! Ini Rawatan & Langkah Pencegahan

Penulis percaya ramai dalam kalangan pembaca pernah mengalami masalah ketuat (warts) pada kulit, bukan? Ketuat ini disebabkan oleh jangkitan virus bernama Human Papiloma Virus (HPV).
Kalau nak tahu terdapat lebih dari 100 jenis HPV dengan pelbagai jenis gejala, menurut Doktor Zubaidi Hj Ahmad. Jom baca info di bawah mengenai ketuat, jenis, punca, risiko, rawatan dan langkah pencegahannya. Semoga ilmu ini bermanfaat kepada semua.

Baca juga: Ini Beberapa Petua Sejukkan Badan, Bantu Rasa Segar Di Kala Cuaca Panas ‘Lit’!
KETUAT MUNCUL PADA KULIT INI ANDA PERLU LAKUKAN!

KETUAT PADA KULIT

Ketuat adalah ketumbuhan kecil pada kulit yang disebabkan oleh jangkitan sejenis virus yang dinamakan sebagai Human Papiloma Virus (HPV). Terdapat lebih dari 100 jenis HPV dengan pelbagai jenis gejala.
Setakat ini, sebanyak 100 jenis HPV telah dikenal pasti dan ia boleh menyebabkan ketuat pada mana-mana bahagian badan. Kawasan yang sering dijangkiti adalah pada tangan, jari dan kaki.
APAKAH JENIS-JENIS KETUAT?

Kecil, keras, kasar ianya biasa terjadi pada jari-jari – Ketuat yang biasa.
 Terjadi di bawah tapak kaki yang selalu berkaki ayam – Ketuat plantar.
Muncul pada muka dan tangan – Ketuat flat.

APAKAH PUNCA KETUAT?

Ketuat boleh berjangkit dari satu individu kepada individu yang lain.
Garu atau mengorek ketuat juga boleh menyebabkan jangkitan merebak.
Kulit yang lembab akibat direndam, terluka atau calar lebih mudah dijangkiti ketuat.

RISIKO MENDAPAT KETUAT

Sesiapa sahaja boleh terdedah kepada risiko untuk dijangkiti oleh virus ini.
Disebabkan oleh sifat HPV yang mudah untuk merebak. Oleh sebab itu, ketuat berjangkit dengan cepat.
Boleh dijangkiti ketuat hanya dengan menyentuh ketumbuhan yang sama berada pada badan sendiri atau badan orang lain.
Berkongsi tuala atau pisau cukur dengan seseorang yang sudah dijangkiti juga akan meningkatkan risiko untuk mendapat virus ini.
Kebarangkalian semakin bertambah sekiranya mempunyai luka pada tempat sentuhan yang memudahkan virus HPV menyelinap masuk ke bahagian bawah kulit.

Oleh sebab itu, amalan korek ketuat adalah dilarang kerana ia boleh merebak dengan mudah pada tangan atau muka anda. Kulit yang lembab akibat direndam, terluka atau calar lebih mudah dijangkiti ketuat.
RAWATAN

Terdapat beberapa rawatan yang boleh dilakukan untuk merawat masalah ini. Akan tetapi perlu diketahui bahawa majoriti daripada benjolan ini boleh hilang dengan sendirinya.
Jika anda merasakan perkara tersebut tidak mendatangkan apa-apa masalah kepada anda dan ia tidak terlampau besar, membiarkan ia baik dengan sendirinya adalah sesuatu perkara yang boleh dibuat.
Tetapi jika benjolan itu semakin membesar ataupun mengganggu penampilan anda, beberapa rawatan boleh digunakan.
1. Ubat sapu

Ubat sapu yang selalunya dipakai adalah ‘Salicylic acid’.
Bertindak untuk membunuh sel-sel epithelium dibahagian kulit yang mempunyai masalah tersebut.
Ia perlu digunakan secara berterusan dalam 12 minggu.

2. Cryotherapy

Dalam rawatan ini, cecair nitrogen yang sejuk digunakan untuk membunuh kawasan kulit yang mempunyai masalah tersebut.
Cecair tersebut diletakkan selama beberapa saat dan kemudian dibuang.
Kawasan kulit tersebut akan melepuh dan benjolan itu akan hilang.
Ia mengambil masa beberapa hari untuk luka dikawasan tersebut benar-benar baik.
Cara rawatan seperti ini mungkin akan mendatangkan parut dikawasan kulit.

LANGKAH PENCEGAHAN DARI MENDAPAT KETUAT

Jaga kebersihan diri yang baik.
Tidak berkongsi sarung tangan atau kasut dengan orang lain.
Basuh dan keringkan tangan dengan kadar yang kerap.
Jangan gigit kuku jari anda. Ketuat mudah berlaku pada kulit yang cedera.
Elak cabut ketuat anda. Mencabut ketuat boleh membuat virus merebak.
Penjagaan kulit. Jangan berus, potong atau cukur di kawasan ketuat. Jika perlu, gunakan pencukur elektrik.
Tidak kongsi barangan peribadi. Virus boleh merebak dari barangan peribadi individu yang mempunyai ketuat.
Elakkan sentuhan langsung dengan ketuat. Ini termasuk ketuat anda sendiri.
Pastikan kaki anda bersih dan kering. Tukar kasut dan stokin anda setiap hari.
Pakai kasut atau selipar di kawasan yang terdedah kepada virus penyebab ketuat seperti kolam mandi atau bilik mandi di gym.

Sumber: Facebook Dr Zubaidi Hj Ahmad


5 Jenis Benjolan Payudara, Ada Petanda Kanser & Ada Yang Tidak, WAJIB Tahu!

Ketulan payudara adalah jisim yang berkembang di dalam payudara anda. Walaupun ketulan payudara boleh menjadi tanda anda mengalami kanser payudara, namun selalunya ia tidak berkaitan dengan kanser. Hal ini kerana, menurut laporan,  8 daripada 10 ketulan payudara adalah bukan kanser. Tapi apa maksudnya?
Berikut merupakan antara 5 maksud dan jenis ketulan payudara yang anda alami. Ada yang tidak memerlukan sebarang bantuan rawatan dan ada juga perlu mendapatkan rawatan dengan segera!

Baca juga: Orang Cakap Saiz Payudara Besar Barulah Susu Badan Banyak, Betul Atau Mitos?
5 JENIS KETULAN PAYUDARA YANG ANDA KENA PEKA

1. Kista Payudara

Kista adalah kantung yang tumbuh pada tisu sekitar sendi atau tendon. Ia merupakan benjolan berbentuk bulan dan juga boleh berbentuk lonjong. Kista ini berisi cairan serta tumbuh dalam jaringan payudara serta tidak mengandungi sel kanser. Bahkan, ia bersifat jinak dan tidak membiakkan sel negatif dalam badan, namun perlu juga dipantau jika semakin membesar.
2.Perubahan Fibrokistik
Ternyata, setiap wanita akan mempunyai kitaran hormon yang berbeza setiap bulan. Namun, apabila mencapai usia 40 dan ke atas, wanita berpotensi memiliki masalah fibrosis. Walaupun gejala serta benjolan di payudara ini jarang dirasakan, namun ada beberapa tanda yang anda boleh perhatikan supaya anda peka. Tandanya:
-Ngilu.
-Payudara bengkak dan ada benjolan di payudara.
-Payudara padat, atau menegang ketika disentuh.
-Payudara biasanya terlihat lebih besar dan berisi.
-Puting payudara mengeluarkan cairan merah atau gelap, coklat atau kehijauan.
3. Fibroadenoma
Fibroadenoma payudara adalah tumor yang tidak menyakitkan, unilateral dan jinak yang muncul sebagai ketulan pepejal. Ia biasanya berlaku pada wanita berumur antara 14 hingga 35 tahun. Biasanya FAM adalah salah satu jenis tumor jinak yang ada di payudara.
Fibroadenoma sendiri memiliki jenisnya sendiri-sendiri iaitu :
-Simple Fibroadenoma
-Complex Fibroadenoma
-Juvenile Fibroadenoma
-Giant Fibroadenoma
-Phyllodes Tumor
4. Kanser payudara
Menurut kajian Clinical Breast Cancer, kanser payudara adalah kanser yang berkembang di area sel payudara dama terbentuk di lobulus.Lobulus adalah kelenjar yang menghasilkan susu, dan duktus adalah jalur yang membawa susu dari kelenjar ke puting.
Menurut Melansir Centers for Disease Control and Prevention (CDC), bagi wanita yang menghidap kanser payudara, terdapat besar kebarangkalian anda akan selamat dan sembuh dan tidak melibatkan kehilangan nyawa. Bahkan, kadar kematian akibat kanser payudara juga sudah menurun. Tetapi, ada beberapa tanda yang anda kena peka bila lihat payudara sendiri:
-Perubahan bentuk puting.
-Ngilu pada payudara yang tidak hilang setelah haid.
-Benjolan baru yang tidak hilang setelah menstruasi.
-Keluarnya cecair dari salah satu puting yang merah, coklat, atau kuning.
-Kemerahan seperti bengkak, iritasi kulit, gatal, atau ruam pada payudara.
-Bengkak atau benjolan di sekitar ketiak atau bawah lengan.
5.Lipoma
Mungkin ramai dalam kalangan kita yang biasa dengar perkataan lipoma kan? Lipoma adalah sejenis benjolan yang terbentuk dari jaringan lemak dan dapat terjadi di mana saja di bahagian tubuh, termasuk di payudara.
Namun, lipoma sangat jarang terbentuk di kawasan payudara, dan biasanya tidak bersifat seperti kanser dan mengancam nyawa. Bukan itu sahaja, benjolan lipoma juga bergerak dengan mudah apabila disentuh. Saiz benjolan lipoma pula adalah dari sebesar kacang sehingga sebesar ukuran bola golf.

Adakah ketulan ini akan hilang dengan sendirinya?
Kadang-kadang, ketulan itu akan hilang dengan sendirinya. Orang yang usianya lebih muda mungkin mengalami ketulan apabila kitaran haid sahaja dan ketulan itu akan hilang pada penghujung kitaran. Walaubagaimanapun, sentiasa maklumkan kepada pakar kesihatan anda tentang sebarang ketulan yang dialami. Doktor anda boleh mengetahui apa yang menyebabkan ketulan dan menentukan sama ada ia memerlukan pemeriksaan atau rawatan lanjut.
*Kalau ada waktu-waktu ‘free’ boleh periksa juga bahagian payudara anda tersebut. Mana tahu kalau ada ketulan-ketulan misteri kan?
Sumber: Cleveland Clinic


Keunikan Rasa Asia Tenggara Dengan Pes Masakan S2 Paste! Memang Terangkat!

Uniknya rakyat Malaysia sebab citarasa kita sangat diverse. Asalkan sedap kita bantai je makan. Tapi bukan makan sebarangan, betul tak? Kita nak makanan yang cara penyediaanya bersih dan bahan yang digunakan adalah halal, barulah confirm semua boleh makan.
Oleh sebab itulah S2 paste ambil inisiatif keluarkan pes masakan yang pelbagai bagi memenuhi citarasa seluruh rakyat Malaysia.

S2 Paste rahsia keunikan rasa Asia tenggara!

Diformulasikan bersesuaian dengan citarasa ASEAN, pes masakan S2 Paste setanding dengan masakan chef direstoran mewah. Ianya bukan sahaja mudah  disediakan tetapi turut mudah untuk dibawa kemana-mana.

Sebab tu, pes makanan s2 Paste ni sangat-sangat sesuai untuk anda yang gemar travel, untuk pelajar, suri rumah dan anda yang sibuk bekerja.
Balik-balik, cuma panaskan pes kegemaran anda, lepas tu letak la ayam ke, ikan ke dah siap satu masakan. Lagipun harga S2 Paste sangat berpatutan cuma RM 8.90.
Rasai sentuhan S2 Paste di Cafe milik mereka!

Bagi anda yang ragu-ragu dengan rasa pes keluaran S2 Paste, Jika anda berkesempatan ke Labuan, anda boleh try masakan mereka dekat S2 Cafe ‘Stop, eat & go’ Airport Labuan.

Jangan risau, tak lama lagi orang KL pun boleh rasa keenakan masakan menggunakan pes masakan S2 Paste sebab mereka dalam proses nak buka satu lagi cawangan baru dengan konsep Express Work Style- ‘Stop, eat & go’. Awesome kan?
Nak Jana Pendapatan Tambahan? Jom Jadi stokis mereka!
Siap ada Review dari Chef Zam lagi
Sebab tu jangan ada ragu-ragu atau bimbang dengan S2 Paste, mereka ada cafe, siap dapat recommendation dari chef terkemuka.
Paling best sebab mereka akan join Halfest pada 27 hingga 29 November ini yang bertempat di Ryutsu, Tokyo untuk mempromosikan produk keluaran mereka sebagai produk yang bukan sahaja mudah disediakan tetapi juga halal.
Bagi anda yang rasa macam nak tambah pendapatan. Anda boleh cuba nasib dengan jadi stokis mereka, anda cuma perlu hubungi nombor yang admin nyatakan dibawah untuk temu janji.

Anis: 017-2280114
Shakynaz-0129753346

Kenali S2 paste dengan lebih dekat!

Selain itu, anda juga boleh datang ke dewan (A) MAHA dekat RUMAH LABUAN pada 22 November hingga 2 Disember ini. Macam-macam anda boleh tanya staff mereka dekat sana. Lagipun mereka ada promo istimewa dekat sana.
Promosi MAHA:

Nasi Ayam + Kam Heong – Pilih 3 untuk RM 20.00
Salted Egg – pilih 3 untuk RM25.00
Demo masakan

Jadi apa lagi yang anda semua tunggu. Lock tarikh diatas dan Jom pakat beramai-ramai serbu dewan (A) MAHA dekat RUMAH LABUAN dan support produk tempatan.
“Bah apa lagi jutah turun
beramai-ramai,support orang tani”
Ops sebelum admin terlupa bagi yang nak rasa macam mana keenakan pes keluaran S2 Paste, anda juga boleh beli online di Lazada. >>>klik sini untuk beli<<<
Untuk maklumat lanjut dan perkembangan S2 paste event dan sebagainya anda boleh klik link dibawah tau.
Website: S2 Cafe
Facebook: S2 Cafe Labuan
Instagram: theoriginals2cafepaste
Youtube: S2 cafe & Paste ( stay tuned untuk lebih banyak demo masakan)
Anis: 017-2280114
Shakynaz-0129753346


Kewangan Lebih Stabil, Ini Sebab Kenapa Kena Lantik Isteri Jadi ‘Gabenor Bank’ Keluarga

“Duit suami duit isteri, duit isteri pun duit isteri juga..”
Mesti ramai dalam kalangan anda yang pernah dengar ayat sebegini bukan? Menguruskan kewangan khususnya bagi pasangan suami isteri bukanlah perkara yang mudah. Namun, ramai yang mencadangkan bahawa kewangan rumahtangga sebenarnya perlu diserahkan kepada si isteri. Kenapa si isteri yang lebih sesuai jadi ‘gabenor bank keluarga’? Ini jawapannya.

LANTIK ISTERI JADI ‘GABENOR BANK KELUARGA’

1. Jika selama perkahwinan ini gaji kita hanya mampu bertahan dua minggu sahaja, minggu berikutnya berbaki RM10.37 sahaja. Sudah masanya, kita melantik isteri sebagai Gabenor Bank Keluarga kita. Saya yakin para isteri mampu memainkan peranan sebagai penentu bajet keluarga, tugas gabenor baru:

– Tahu gaji suami berapa

– Sediakan perancangan kewangan keluarga
– Catat segala belanja
– Usaha kurangkan belanja tidak perlu.
– Sediakan panduan perbelanjaan keluarga
-Berusaha tingkatkan pendapatan keluarga
– Sediakan hukuman jika langgar panduan perbelanjaan keluarga.
-Rancang, bila nak ada rumah pertama

2. Langkah pertama tunjuk slip gaji pada isteri dan biarkan mereka merancang kewangan keluarga.
3. Kita ternyata gagal. Buku Penyata Perancangan Wang Keluarga (BPPKK) oleh Bank Negara hanya seringgit cuma jika beli di BNM. Isi bersama sambil tonton Maharaja Lawak Mega atau Berita TV3.
4. Sudah masanya kita tukar jurulatih yang lain jika pasukan kita tak pernah menang liga, asik jaring gol sendiri aja.
Isteri mesti teruja jika kita lantik mereka jaga belanja keluarga bersama. Tetapi pastikan isteri kita buka ‘kaki Lazida dan Shopie sepanjang masa. Gelap masa depan keluarga kita.
Sumber: Azizul Azli Ahmad


KFC Double Down Kini Kembali Atas Permintaan Ramai!

Bagi memeriahkan lagi Ramadan dan sambutan Syawal tahun ini, KFC Malaysia mengumumkan hidangan KFC Double Down kembali lagi mulai 14 April ini.
Dengan konsep ‘semua daging, tanpa roti’, KFC Double Down mendapat permintaan ramai kerana berjaya memberikan kepuasan buat penggemar daging ayam!

Ada dua pilihan yang anda boleh pilih iaitu Zinger Double Down dan Cheezilla Double Down!

Orang ramai boleh merasai sendiri kelazatan Zinger Double Down yang dibuat dari kepingan ayam rangup, keju cheddar, mayonis dan sos keju Jalapeno istimewa serta diapit bersama filet Hot & Spicy Zinger.

Hidangan Cheezilla Double Down turut menjanjikan kepuasan yang sama apabila dihasilkan dengan kepingan keju mozarela yang digoreng sehingga perang keemasan selain memberikan kepuasan tarikan keju lengkap dengan tekstur gebu, lembut dan kenyal.
Dapatkan hari ini! Nak delivery, self-collect atau Pandu Ambil semua boleh!
Nikmati keenakan kedua-dua Double Down ini di semua restoran KFC bersama seisi keluarga atau dapatkan dengan lebih selamat dan mudah melalui KFC Delivery, Self Collect atau Pandu Ambil sementara stok masih ada.
Untuk maklumat lanjut, layari www.kfc.com.my atau muat turun aplikasi KFC Malaysia.